Τα ταξίδια μου : Κεφτεδάκια Φούρνου, Καλοκαιρινά\n750γραμ. κιμάς μοσχαρίσιος\n3 μέτριες μελιτζάνες φλάσκες, κομμένες χονδρές φέτες\n3-4 ώριμες ντομάτες με τη φλοίδα κομμένες φέτες\n2 πράσινες πιπεριές κομμένες ροδέλες\nΠλένουμε καλά τα λαχανικά, τα σκουπίζουμε και τα κόβουμε φέτες.\nΒάζουμε τις μελιτζάνες σε ένα μπολ με κρύο αλατισμένο νερό για να μην μας μαυρίσουν.Ψιλοκόβουμε το κρεμμύδι και το δυόσμο.\nΑφαιρούμε την κόρα από το ψωμί και το μουλιάζουμε σε νερό για 2-3 λεπτά. Μετά το πιέζουμε καλά με το χέρι να στραγγίσουν τα νερά και το τρίβουμε σε ψίχουλα.\nΣε ένα βαθύ μπολ αναμειγνύουμε τον κιμά, το κρεμμύδι, το ψωμί, το δυόσμο, το λεμόνι, 1 κουταλιά λάδι, τη ρίγανη και το αυγό. Ζυμώνουμε πολύ καλά τα υλικά, σκεπάζουμε το μείγμα με μεμβράνη και το βάζουμε για λίγο στο ψυγείο.\nΒγάζουμε τις μελιτζάνες από το νερό, τις στύβουμε καλά και τις τηγανίζουμε ελαφρώς σε ελαιόλαδο ή τις μαραίνουμε στο γκριλ.\nΠλάθουμε με τον κιμά μέτρια πλακέ κεφτεδάκια.\nΠαίρνουμε ένα βαθύ πυρέξ και αρχίζουμε να τοποθετούμε σε σειρές τα υλικά μας: ντομάτα, πιπεριά, κεφτεδάκι, μελιτζάνα και επαναλαμβάνουμε, μέχρις ότου μας τελειώσουν.\nΑναμειγνύουμε το λάδι με το χυμό ντομάτας, διαλύουμε μέσα τον πελτέ και περιχύνουμε το φαγητό.Προσθέτουμε αλάτι και φρεσκοτριμμένο πιπέρι.\nΨήνουμε το φαγητό στους 200° C, έως ότου ροδίσει και μείνει με ελάχιστη σάλτσα. (Αν ροδίσει πολύ από την αρχή, το σκεπάζουμε με αλουμινόχαρτο).\nΌταν είναι έτοιμα, τα σερβίρουμε ζεστά σκέτα ή τα συνοδεύουμε με πατατάκια τηγανητά και μια πράσινη σαλάτα με αρκετόν άνηθο και λεμονάκι.\nΕυχαριστώ πολύ και τη φίλη Σοφία Ζαφ. που εμπιστεύθηκε τη συνταγή μου!\nPosted by Helen Gr at 7:50 π.μ.\nKitchen Stories 4 Σεπτεμβρίου 2011 - 11:21 π.μ.\nΠολύ ενδιαφέρον πιάτο, καλοφτιαγμένο!\nΜε τα λαχανικά γίνεται πιο ελαφρύ για λιγότερες τύψεις.\nHelen Gr 4 Σεπτεμβρίου 2011 - 1:14 μ.μ.\nΕυχαριστώ πολύ για τα καλά σου λόγια. Πράγματι γίνεται πιο ελαφρύ αλλά είναι και νόστιμο. Καλή Κυριακή.\nPenelope 4 Σεπτεμβρίου 2011 - 8:00 μ.μ.\nΠήρα το πιατάκι μου, και στάθηκα στην ακρούλα... Άμα έχει κανείς τύχη μπορεί και να "τραταριστεί" μεζεδάκι!!\nΠολύ καλό Ελένη μας.\nHelen Gr 4 Σεπτεμβρίου 2011 - 9:25 μ.μ.\nΠηνελόπη μου καλή, σε ευχαριστώ αλλά μην κάθεσαι στην ακρούλα, κόπιασε, που λένε και στο χωριό μου. Και μεζεδάκι υπάρχει και μπυρίτσα δροσερή ή κρασάκι, ό τι επιθυμείς!\nlove2love 5 Σεπτεμβρίου 2011 - 10:01 π.μ.\nνοστιμα ακομα και στην φωτο αχ τα λαχαταρησα σε περιμενω στο σπιτακι μου να τα φαμεεεεεεεεεεε\nHelen Gr 5 Σεπτεμβρίου 2011 - 10:51 π.μ.\nΚαλημέρα και καλώς ήρθες Love. Και βέβαια θα περάσω να σε δω.\nMaria B. 5 Σεπτεμβρίου 2011 - 5:14 μ.μ.\nΠολύ έξυπνη αυτή η εκδοχή, άσε που φαντάζομαι ότι θα είναι και πεντανόστιμη !!! ευχαριστούμε για την πρόταση !!\nHelen Gr 5 Σεπτεμβρίου 2011 - 7:17 μ.μ.\nΕυχαριστώ πολύ, Μαρία, όντως είναι νόστιμο πιάτο. Δοκίμασέ το και πες μου. Πολλά φιλιά.\nΑνώνυμος 7 Σεπτεμβρίου 2011 - 11:56 μ.μ.\nΑΠΙΘΑΝΟ ΦΑΓΗΤΑΚΙ!ΥΠΕΡΟΧΟ ΣΤΗΣΙΜΟ ΚΑΙ ΧΡΩΜΑΤΑ ΚΑΙ ΠΟΛΥ ΥΓΕΙΗΝΟ!ΘΑ ΤΟ ΦΤΙΑΞΟΥΜΕ ΣΙΓΟΥΡΑ!ΦΙΛΙΑ Χ 2\nHelen Gr 8 Σεπτεμβρίου 2011 - 7:41 π.μ.\nΚαλημέρα, Χ2, δεν είναι μόνο όμορφο αλλά ομολογουμένως και νόστιμο και θα το προτιμήσουν ακόμα κι εκείνοι που δεμ τρώνε ευχάριστα μελιτζάνες.\nΣοφία Ζ. 1 Σεπτεμβρίου 2013 - 4:22 μ.μ.\nΠεντανόστιμο!!!! Το σχόλιο κατόπιν ...δοκιμής!


Γράμμα στον Άρη Δαβαράκη | Αρχείο | ToPortal\nΒρίσκεστε στο: ΚΕΝΤΡΙΚΗ / Αρχείο / Γράμμα στον Άρη Δαβαράκη\nΠρος : κ. Άρη Δαβαράκη\n(Με αφορμή το άρθρο του με τίτλο : ‘’Δυστυχώς, δυστυχώς, δυστυχώς‘’)\nΑγαπητέ μου Άρη\nΑπό την πρώτη στιγμή που συνειδητοποίησα την υποστήριξη σου στον Αλέξη Τσίπρα είχα την αίσθηση ότι η αφορμή ήταν ποιητική. Ένας ποιητής παλιός φίλος του Σαμαρά προερχόμενος από τον χώρο της ‘’δεξιάς’’, ένας ποιητής που ασχολείται με την πολιτική από ειλικρινές και ανιδιοτελές ενδιαφέρον για το μέλλον της Πατρίδας, μπορεί να κάτσει μπροστά σ’ έναν καθρέφτη και να παραδεχτεί μπροστά στον ίδιο του τον εαυτό την αποκαθήλωση και την σήψη των ιδεών και κυρίως των προσώπων στα οποία πίστεψε, και να κάνει μια στροφή 180 μοιρών δίνοντας πίστη σ’ ένα πρόσωπο που μέχρι εκείνη τη στιγμή ήταν εν δυνάμει πολιτικός του αντίπαλος.\nΠάντα όμως είχα μέσα στο μυαλό μου την απολύτως ποιητική διάσταση της υποστήριξης σου σε ΕΝΑ πρόσωπο και όχι σε ένα πολιτικό χώρο και σε μια παράταξη. Οραματιζόσουν και οραματίζεσαι τον Εθνικό ηγέτη που θα απαγκιστρωθεί από τα δεσμά της παράταξης που τον ανέδειξε και πάνω στο άσπρο άλογο θα οδηγήσει το Έθνος στο φωτεινότερο μέλλον ( Ένας στο facebook σου έγραψε ‘’αμάν πια με τον Μεγάλο Τιμονιέρη ‘’). Η ανάδειξη του ‘’μικρού’’ που τώρα πια μεγάλωσε σε πρωθυπουργό και οι εξαιρετικές ηγετικές ικανότητες που αποδείχτηκε ότι διαθέτει ενίσχυσαν την πεποίθηση σου και τώρα πια το έχεις δέσει ότι ο Τσίπρας θα προχωρήσει μόνος του χωρίς τα ‘’βαρίδια’’ που εσύ θεωρείς ότι είναι ο Λαφαζάνης και οι συν αυτώ. Και όλα αυτά επειδή εξακολουθείς να πιστεύεις σε εκείνο το πρότυπο των ηγετών τύπου Ανδρέα και γέρου Καραμανλή που οι παρατάξεις τους ήταν προσωπικά τους δημιουργήματα και δεν κουνιόταν φύλο χωρίς την συγκατάθεση τους. Ο σημερινός Έλληνας ηγέτης όμως που μαζί τον υποστηρίξαμε και είχαμε την χαρά να τον δούμε πρωθυπουργό είναι γέννημα και θρέμμα μιας άλλης ηθικής και μιας άλλης κουλτούρας.\nΟ Σύριζα φτιάχτηκε σαν ένας συνασπισμός ιδεών τάσεων και απόψεων και αυτή είναι η δύναμη του. Τη στιγμή που θα πάψει η δημιουργική ζύμωση και οι συντροφικές αντιπαραθέσεις μέσα στην παράταξη αυτή, θα σημάνει η αρχή του τέλους της. Ο Λαφαζάνης και οι ‘’κάποιοι άλλοι ‘’ όπως τους γράφεις στήριξαν και στηρίζουν τον Τσίπρα σαν ηγέτη μεταξύ ίσων συντρόφων, σαν ένα πρόσωπο που προέρχεται από τα σπλάχνα της Αριστεράς και βρίσκονται πολύ πιο κοντά του, από όσο θέλει να αφηγείται η πολιτική μυθοπλασία. Μην εύχεσαι λοιπόν να ‘’απαλλαγεί’’ ο πρωθυπουργός από την παράταξη μέσα στην οποία ζυμώθηκε γιατί αυτή θα είναι και η αρχή του τέλους του και η μετατροπή του σε ένα πολιτικό ανδρείκελο σαν το Σαμαρά και όλα αυτά σάπια πρόσωπα που τόσα χρόνια παλεύαμε να απαλλαγούμε από τον θανάσιμο εναγκαλισμό τους.\nΖήσαμε τόσους μήνες την αίσθηση μιας πρωτόγνωρης Εθνικής αξιοπρέπειας και την μετατροπή του Αλέξη Τσίπρα από ‘’επικίνδυνο νεαρό σε σεβαστό ηγέτη μέσα στο χώρο της Ευρώπης, ηγέτης που τολμάει σθεναρά να ρίχνει τον σπόρο μιας άλλης Ευρώπης από αυτή που βιώνουμε, με την επιστροφή στις ιδρυτικές αξίες της που καμία σχέση δεν έχουν με το σημερινό κατάντημα. Περιμέναμε μια Ευρώπη της οικονομικής ευμάρειας της αλληλεγγύης της ισότητας του σεβασμού και της Δημοκρατίας. Σήμερα ζούμε σε μια Ευρώπη της μονόπλευρης φτώχειας της εχθρότητας της απόλυτης ανισότητας της προκλητικής ασέβειας και της σχεδόν δικτατορικής καταπάτησης κάθε έννοιας Δημοκρατίας. Δεν ζούμε στην Ευρώπη των εταίρων ούτε καν των δανειστών. Ζούμε στην Ευρώπη των στυγνών εκβιαστών. Αλλά θέλουμε να είμαστε μέσα σ’ αυτήν πάση θυσία ακόμα και σαν πάμπτωχοι αλυσοδεμένοι σκλάβοι που μαστιγώνονται στη γαλέρα. Είναι αυτή αλήθεια μια Ευρώπη μέσα στην οποία αξίζει να ζούμε; Γιατί ένας σημερινός νέος Έλληνας να θέλει να ζει σε μια χώρα χωρίς μέλλον χωρίς δουλειά χωρίς αξιοπρέπεια; Δεν αξίζει τον κόπο ένας ηγέτης μια κυβέρνηση να παλέψουν για την Ευρώπη που μας αξίζει; Αυτός ο αγώνας όμως φαίνεται να προέκυψε αρκετά πιο σκληρός από την δική σου ηλιόλουστη προεκλογική ‘’προφητεία’’. Και κάπως έτσι προέκυψε το ‘’ δυστυχώς’’ …\nΑν αληθινά πιστεύεις αυτό που γράφεις ότι ο Αλέξης «είναι ο μόνος πολιτικός που εμπιστεύεσαι 100% αυτή τη στιγμή» τότε απορώ πως μπορείς να του ζητάς να κάνει χαρακίρι; Να υποταχτεί ( δυστυχώς ) άνευ όρων σ’ αυτή την λαίλαπα που μας έφερε σ’ αυτά τα χάλια να γίνει ίδιος και χειρότερος απ’ τους Σαμαροβενιζέλους και να βάλει κι’ αυτός ένα καρφί στο φέρετρο αυτής της χώρας; ‘’ κι’ ας πονέσει’’; Και να πει στους Έλληνες πάρτε κι’ άλλο πόνο; Και που και από ποιους θα σταματήσει αυτό; Αν όχι τώρα πότε; Αν όχι εμείς ποιοι; Πραγματικά Άρη μου ‘’δεν πάει άλλο και δεν γίνεται αλλιώς. (Δυστυχώς)’’. Όχι όμως για να παραδώσει ο Τσίπρας τα όπλα γονυπετής και υποταγμένος στο δίκιο του ισχυρού όπως προτείνεις. Αυτή θα ήταν σίγουρα η χειρότερη εξέλιξη και για τον ίδιο αλλά προπαντός για ολόκληρη τη χώρα. Γιατί τότε ούτε ο ηγέτης θα μπορεί να σταθεί ούτε η μηχανή θα μπορεί να ξαναπάρει μπρός. Και φυσικά θα γίνει πραγματικότητα το όνειρο της ‘’αριστερής παρένθεσης ‘’ και θα δεις ξανά κάτι αραχνιασμένες φάτσες να κυβερνάνε που θα φωνάξεις πούσαι Λαφαζάνη. Αλλά ο Λαφαζάνης θα έχει φύγει τότε και μαζί του και ο Αλέξης … δυστυχώς και ατυχώς …\nΑυτός ο πρωθυπουργός εκλέχτηκε με την υπόσχεση να πρωτοτυπήσει και να κάνει πράξη τις υποσχέσεις του. Έχει ένα ολόκληρο εχθρικό στρατό απέναντί του. Δεν του αξίζει τέτοια άτακτη υποχώρηση. Και ακόμα περισσότερο όταν του την προτείνει ένας ποιητής που τον υποστήριξε τόσο. Δεν μας αξίζει τέτοια ταπείνωση. Ας έχει τουλάχιστον εμάς μαζί του στα δύσκολα. Μας έχει απόλυτη ανάγκη. Και λίγους στίχους του Καββαδία στα πιο δύσκολα ταξίδια που τον περιμένουν:\n‘’Καίσαρ, από ένα θάνατο σε κάμαρα,\nδε θα ναι ποιητικότερο και πιο όμορφο,\nο διάφεγγος βυθός και τ’ άγριο κύμα;’’\n(Στίχοι του πρωτότυπου ποιήματος από την ποιητική συλλογή "Μαραμπού" του Ν. Καββαδία "Γράμμα στον ποιητή Καίσαρ Εμμανουήλ")\nΔημήτρης Ζερβουδάκης ‘’Γράμμα σ’ έναν ποιητή ‘’\nπου αβρές μαθήτριες τ αγαπούν και σιωπηροί ποιηταί,\nΕγώ που δε σας γνώρισα ποτέ Σκεφτήτε Εγώ.\nΈνα καράβι, που πολύ μακριά θα τ οδηγώ.\nδε θα ναι ποιητικώτερο και πιο όμορφο,\nο διάφεγγος βυθός και τ άγριο κύμα;\nΗ απάντηση του Άρη Δαβαράκη στο γράμμα του Παντελή Σιβρή\nΠάντα όμως είχα μέσα στο μυαλό μου την απολύτως ποιητική διάσταση της υποστήριξης σου σε ΕΝΑ πρόσωπο και όχι σε ένα πολιτικό χώρο και σε μια παράταξη. Οραματιζόσουν και οραματίζεσαι τον Εθνικό ηγέτη...


Κοινή δράση στο κυπριακό αποφάσισαν Αναστασιάδης - Τσίπρας\n30 Δεκεμβρίου 2016 - 11:59\nΣημαντικές αποφάσεις οι οποίες θα προωθηθούν μέσα από κοινές δράσεις Ελλάδας και Κύπρου σε Ευρωπαϊκή Ένωση αλλά και σε διεθνές επίπεδο λήφθηκαν κατά τη σημερινή συνάντηση που είχαν στην Αθήνα ο Πρόεδρος της Δημοκρατίας Νίκος Αναστασιάδης και ο Έλληνας Πρωθυπουργός Αλέξης Τσίπρας.\nΣε δηλώσεις μετά το πέρας της συνάντησης ο κυβερνητικός εκπρόσωπος Νίκος Χριστοδουλίδης ανέφερε ότι κατά την συνάντηση, την οποία χαρακτήρισε άκρως εποικοδομητική, υπήρξε απόλυτη συναντίληψη τόσο σε θέματα ουσίας όσο και σε θέματα διαδικασίας.\nΟπως εξήγησε τόσο ο Πρόεδρος Αναστασιάδης όσο και ο Πρωθυπουργός Τσίπρας θα διευθετήσουν συναντήσεις με αξιωματούχους της Ευρωπαϊκής Ένωσης ενώ, πρόσθεσε, το θέμα του κυπριακού θα θέσει και ο Έλληνας Υπουργός Εξωτερικών κατά τις επαφές του που θα έχει στη Νέα Υόρκη.\nΣε επίπεδο Ευρωπαϊκής Ένωσης, σημείωσε, τις σημαντικές αποφάσεις θα προωθήσει και ο Υπουργός Εξωτερικών της Κύπρου.\nΟ κύριος Χριστοδουλίδης ,τόνισε, ότι η διαβούλευση μεταξύ Ελλάδας και Κύπρου θα συνεχιστεί σε όλα τα επίπεδα. Κοινός στόχος, είπε, μέσα από τις πρωτοβουλίες που αναλαμβάνονται είναι ο τερματισμός της κατοχής και η επανένωση της Κύπρου σε ένα σύγχρονο ευρωπαϊκό κράτος χωρίς ξένες εγγυήσεις και στρατούς κατοχής.\nΕρωτηθείς, τέλος, αν έχει οριστεί ημερομηνία συνάντησης Τσίπρα - Ερντογάν είπε πως ακόμα δεν υπάρχει τίποτε διευθετημένο.


Εθνικές εκλογές 2019: Οι δηλώσεις των πολιτικών αρχηγών μετά την ψήφο - neolaia.gr .\nΕθνικές εκλογές 2019: Οι δηλώσεις των πολιτικών αρχηγών μετά την ψήφο\nΑπό neolaia.gr Team • 7 Ιουλίου 2019\nΕθνικές εκλογές 2019: Οι αρχηγοί κομμάτων άσκησαν το εκλογικό τους δικαίωμα και έκαναν τις πρώτες τους δηλώσεις\nΟι Εθνικές εκλογές 2019 διεξάγονται σήμερα από το πρωί, Κυριακή 7 Ιουλίου κι ο κόσμος έχει αρχίσει από πολύ νωρίς να προσφεύγει στις κάλπες για να ασκήσει το εκλογικό του δικαίωμα.\nΟι αρχηγοί κομμάτων της χώρας έχουν επίσης προσφύγει στα εκλογικά κέντρα που είναι καταχωρημένοι για να ρίξουν την ψήφο τους στη σημερινή κρίσιμη εκλογική αναμέτρηση, ενώ μια απρόβλεπτη ένταση φαίνεται να έλαβε χώρα έξω από το κέντρο που ψήφισε ο Κυριάκος Μητσοτάκης.\nΣτο Περιστέρι, λοιπόν, στο εκλογικό κέντρο που ψήφισε ο αρχηγός της Νέας Δημοκρατίας, Κυριάκος Μητσοτάκης, για τις εθνικές εκλογές, επικράτησε ένας μικρός χαμός, αφού μόλις εμφανίστηκε στο 1ο Γενικό Λύκειο Περιστερίου για να ασκήσει το εκλογικό του δικαίωμα, μέλη της εξωκοινοβουλευτικής αριστεράς ξεκίνησαν να φωνάζουν συνθήματα κατά του Κυριάκου Μητσοτάκη την ώρα που μέλη της Νέας Δημοκρατίας φώναζαν «Νάτος νάτος ο πρωθυπουργός».\nΣύμφωνα με τον τηλεοπτικό σταθμό ΣΚΑΪ, μέλη της ΑΝΤΑΡΣΥΑ ανέβασαν ένα πανό, όμως απομονώθηκαν σχετικά γρήγορα, με αποτέλεσμα να αποτραπεί κλιμάκωση του επεισοδίου.\nΟ Κυριάκος Μητσοτάκης ψήφισε στο Περιστέρι, συνοδευόμενος από τον γιο του και, βγαίνοντας από το εκλογικό τμήμα, έκανε τις πρώτες του δηλώσεις για τις εθνικές εκλογές 2019:\n«Οι εκλογές είναι μεγάλη γιορτή της Δημοκρατίας. Στέκομαι με σεβασμό μπροστά στη λαϊκή ετυμηγορία. Σήμερα οι Ελληνίδες και οι Έλληνες παίρνουν τις τύχες του τόπου στα χέρια τους. Είμαι σίγουρος ότι αύριο ξημερώνει για την πατρίδα μας μια καλύτερη μέρα. Καλή ψήφο σε όλες και σε όλους».\nΟ πρωθυπουργός της χώρας και πρόεδρος του ΣΥΡΙΖΑ- Προοδευτική Συμμαχία, Αλέξης Τσίπρας, από την άλλη, άσκησε το εκλογικό του δικαίωμα στην Κυψέλη μετά τις 10 το πρωί, όπου και έκανε τις πρώτες δηλώσεις του για τις εθνικές εκλογές 2019.\n«Σήμερα είναι ημέρα Δημοκρατίας. Οι Ελληνίδες και οι Έλληνες αποφασίζουν για την πορεία της χώρας τα επόμενα τέσσερα χρόνια αποφασίζουν για τη ζωή τους» δήλωσε, πηγαίνοντας στην κάλπη ο Αλέξης Τσίπρας.\n«Θέλω να απευθυνθώ στους νέους που διαχρονικά κάνουν την ανατροπή, τις μεγάλες αλλαγές, να μην αφήσουν την κρίσιμη απόφαση για τη ζωή και το μέλλον τους σε άλλους. Να είναι αυτοί που θα κρίνουν το αποτέλεσμα» […] «Θέλω να απευθυνθώ σε όλους να προσέλθουν στην κάλπη να ασκήσουν το εκλογικό τους δικαίωμα παρά το γεγονός ότι είναι υψηλή η θερμοκρασία. Αξίζει να είναι όλοι παρόντες στην κρίσιμη απόφαση» […] «Δίνουμε την κρίσιμη μάχη με αισιοδοξία και αποφασιστικότητα, μέχρι το τέλος, για να μην ανακοπεί η πορεία της χώρας μας προς τα μπρος», κατέληξε ο πρωθυπουργός.\nH Φώφη Γεννηματά, αρχηγός του Κινήματος Αλλαγής, ψήφισε στον Άγιο Δημήτριο, ενώ δήλωσε τα εξής, μετά την άσκηση του εκλογικού της δικαιώματος:\n«Σήμερα η λογική επιστρέφει στον τόπο, με την ψήφο των Ελλήνων πολιτών» […] «Ψήφος στο Κίνημα Αλλαγής είναι η κρίσιμη ψήφος για τα λαϊκά συμφέροντα και για την πολιτική σταθερότητα. Είμαστε περήφανοι για την προοδευτική μας ταυτότητα. Ήταν, είναι και θα είναι πολύτιμη για την Ελλάδα» υπογράμμισε η Φώφη Γεννηματά από το 6ο δημοτικό σχολείο Αγίου Δημητρίου.\nΟ Δημήτρης Κουτσούμπας, από την άλλη, γενικός γραμματέας του ΚΚΕ, άσκησε το εκλογικό του δικαίωμα στο 3ο δημοτικό σχολείο στο Χαϊδάρι, τονίζοντας τα εξής: «Ψηφίζουμε για να είμαστε πιο δυνατοί την επόμενη ημέρα να διεκδικήσουμε το δίκιο μας, την αλήθεια. Για να ανοίξουμε το δρόμο για ένα πιο φωτεινό μέλλον για εμάς και τα παιδιά μας», ενώ στη συνέχεια ευχήθηκε καλή δύναμη σε όλους.\nTo εκλογικό της δικαίωμα άσκησε και η επικεφαλής του κόμματος «Πλεύση Ελευθερίας», Ζωή Κωνσταντοπούλου, στο 111ο Δημοτικό Σχολείο Αθηνών στο Γκύζη.\nΑμέσως μετά την ψήφο της, η Ζωή Κωνσταντοπούλου, δήλωσε τα εξής: «Σήμερα είναι η μέρα των πολιτών που μπορούν με την ψήφο τους να αλλάξουν τα πάντα. Οι Έλληνες κι οι Ελληνίδες μπορούν να διεκδικήσουν το παρόν και το μέλλον που ονειρεύονται και που αξίζουν. Πιστεύω ότι θα το κάνουν».\nΟ πρόεδρος της Ελληνικής Λύσης, από την άλλη, Κυριάκος Βελόπουλος, άσκησε το εκλογικό του δικαίωμα στη Θεσσαλονίκη, δηλώνοντας αργότερα τα εξής:\n«Να δώσουμε τη λύση και να είναι ελληνική». «Από αύριο ξημερώνει μια άλλη μέρα για το ελληνικό κοινοβούλιο» δήλωσε ο κ. Βελόπουλος. «Η «Ελληνική Λύση» ήρθε στα πράγματα και θα έλεγα ότι προκάλεσε έναν περίεργο τριγμό στο σύστημα. Ευχαριστούμε όλους όσους μας εμπιστεύτηκαν, ως «Ελληνική Λύση», την πρώτη φορά, είναι η δεύτερη εκλογική μας μάχη»[…]\n«Πιστεύουμε ότι είμαστε η μοναδική λύση, γιατί έχουμε συγκεκριμένο πρόγραμμα. Να ευχαριστήσω πάλι όλο τον κόσμο που πήγε να ψηφίσει και να πω ότι από αύριο ξημερώνει μια άλλη μέρα για το ελληνικό κοινοβούλιο». «Η πραγματική αντιπολιτευτική φωνή προάσπισης των εργατικών δικαιωμάτων, κυρίως των δικαιωμάτων των εθνικών, των Ελλήνων, θα είμαστε εμείς. Αυτή είναι η υπόσχεσή μας. Και κάτι πολύ απλό. Δε θα απογοητεύσουμε κανέναν. Ήρθαμε για να βοηθήσουμε τους Έλληνες, γιατί λέμε «πρώτα οι Έλληνες, πρώτα η Ελλάδα»».\nΔείτε ακόμα: Εθνικές εκλογές Ιούλιος 2019 – Αποτελέσματα: Mάθετε τα πάντα πρώτοι!\nΕθνικές Εκλογές 2019 Πλεύση Ελευθερίας


Κασελάκης στο SDNA: «Η Εθνική Νέων είναι... Λερναία Ύδρα» | SDNA\nΚασελάκης στο SDNA: «Η Εθνική Νέων είναι... Λερναία Ύδρα»\n23 Ιουλίου 2017, 13:07\nΤελευταία ανανέωση: 23 Ιουλίου 2017, 15:18\nΛίγες ώρες πριν από το τζάμπολ του μεγάλου τελικού του Ευρωπαϊκού Πρωταθλήματος U20 της Κρήτης ο Λεωνίδας Κασελάκης παρομοίασε -μέσω του SDNA- την Εθνική ομάδα με «Λερναία Ύδρα» και εστιάζει στα σημεία που δείχνουν πως η φετινή ομάδα έχει μέλλον!\nΗ πορεία της Εθνικής Νέων στο Ευρωπαϊκό Πρωτάθλημα U20 της Κρήτης είναι εντυπωσιακή. Τα αποτελέσματα, άλλωστε, μιλούν από μόνα τους για την προσπάθεια των παικτών του Ηλία Παπαθεοδώρου. Και επειδή «τα αγαθά κόποις κτώνται», όπως λέει και ο λαός, η επιβλητική εμφάνιση του ημιτελικού με την Ισπανία έφερε στην «γαλανόλευκη» ένα μετάλλιο. Το χρώμα του θα φανεί σε λίγες ώρες, στον μεγάλο τελικό με το Ισραήλ (21:15).\nΤο μετάλλιο αυτό, μάλιστα, είναι το πρώτο -στην κατηγορία των Νέων- μετά το 2009. Τότε που η... συμμορία του Κώστα Μίσσα, με παίκτες όπως ο Νίκος Παππάς, ο Κώστας Παπανικολάου και ο Γιώργος Μπόγρης έφταναν στην κορυφή της Ευρώπης.\nΣτην ομάδα εκείνη ενεργό ρόλο είχε και ο Λεωνίδας Κασελάκης. Ο 27χρονος φόργουορντ μίλησε στο SDNA για την πορεία της ομάδας του Ηλία Παπαθεοδώρου, εντόπισε ομοιότητες ανάμεσα στην Εθνική Νέων του 2009 και την Εθνική Νέων του 2017, ενώ στάθηκε και στην εικόνα του Αντώνη Κόνιαρη, για τον οποίο επεσήμανε πως το μέλλον του ανήκει!.\nΗ κουβέντα άρχισε με μια μικρή αποτίμηση της «γαλανόλευκης» πορείας στο Ευρωπαϊκό U20 της Κρήτης. «Η ομάδα έχει παίξει πραγματικά πολύ όμορφο μπάσκετ και ειδικά τώρα, μετά την ανατροπή με τη Λιθουανία έχει την ψυχολογία στα ύψη και αυτό βγαίνει στο παρκέ», είπε αρχικά, για να προσθέσει «Έχει πολύ καλούς παίκτες και νομίζω ότι δίκαια θα στεφθεί πρωταθλήτρια Ευρώπης, γιατί έχει παίξει το καλύτερο μπάσκετ του τουρνουά, έχει την καλύτερη ομάδα και θα είναι το ιδανικό η πορεία της να τελειώσει με ένα χρυσό μετάλλιο, το οποίο αξίζει και λόγω της έδρας θα δώσει μεγαλύτερη χαρά στον κόσμο».\nΠέραν του αήττητου σερί της Εθνικής, υπάρχει ένα ακόμα στοιχείο το οποίο έχει... κερδίσει τον έμπειρο φόργουορντ. «Μπορεί, αναλόγως την αντίπαλη ομάδα, να προσαρμόζεται στις απαιτήσεις του παιχνιδιού. Αναλόγως το σχήμα και το ρυθμό που πρέπει να ακολουθήσει και ανεξάρτητα από το ύφος του αγώνα. Μπορεί να παίξει με 5άρι τον Χαραλαμπόπουλο, μπορεί να παίξει κια με τον Χαραλαμπόπουλο ως σουτέρ. Ή με τον Κόνιαρη, όπου βλέπουμε πως είναι εξαιρετικός και σε σετ επίθεση, αλλά και στο ανοιχτό γήπεδο.\nΗ Εθνική μπορεί να βρει λύσεις από πολλούς παίκτες και αυτή η ομάδα είναι σαν... Λερναία Ύδρα, γιατί όταν ένας παίκτης κουράζεται ή δεν βρίσκεται στην καλή του μέρα, μπορεί να βγει μπροστά κάποιος άλλος για να δώσει λύσεις στην ομάδα, όσον αφορά στο σκοράρισμα, αλλά και στην άμυνα, γιατί γνωρίζω πως ο κόουτς Παπαθεοδώρου δίνει έμφαση σε αυτό το κομμάτι».\nΣτο φετινό Ευρωπαϊκό της Κρήτης η Εθνική κατέκτησε μετάλλιο, το οποίο ήταν το πρώτο, ως Εθνική Νέων, από το 2009 μέχρι και σήμερα. Ζητήσαμε από τον Κασελάκη να εντοπίσει κοινά στοιχεία των δύο ομάδων, με τον διεθνή άσο να επισημαίνει πως «η δική μας γενιά είναι εξίσου ταλαντούχα με τη φετινή των Νέων Ανδρών. Δεν μπορώ να μπω σε σύγκριση, γιατί θα ήταν άδικο και για τους μεν, αλλά και για τους δε. Θεωρώ ότι είναι δύο ομάδες που έχουν και το πνεύμα, αλλά και τον χαρακτήρα του νικητή, αλλά και είναι δυο ομάδες που δεν έχουν μάθει να τα παρατάνε και να συμβιβάζονται με την ήττα. Αυτό είναι χαρακτηριστικό και των δύο γενεών. Από εκεί και πέρα, ο καθένας έχει τα δικά του χαρακτηριστικά, τη δική του προσωπικότητα. Μιλάμε για διαφορετικούς προπονητές, όμως και οι δύο έχουν τον τρόπο να φτάνουν στην επιτυχία».\nΗ γενιά των 90άρηδων αποτελεί την.... ραχοκοκαλιά της Εθνικής ομάδας των Ανδρών. Αναφορικά με το κατά πόσο είναι εφικτό να συμβεί κάτι αντίστοιχο με την γενιά των 97άρηδων δηλώνει «γιατί όχι; Βέβαια, αυτό είναι καλό να το λέμε αλλά πρέπει να γίνουν πράξεις. Τα παιδιά πρέπει να πάρουν χρόνο συμμετοχής, ό,τι κι αν είναι αυτός. Βλέπουμε για παράδειγμα τον Βασίλη Μουράτο που αγωνίστηκε στην Α2 και βλέπουμε πόσο διαφορά υπάρχει στο παιχνίδι του, γιατί πήρε παιχνίδια στα πόδια του.\nΚαλώς ή κακώς τα παιδιά αυτά πρέπει να τα εμπιστευτούν για να πάρουν χρόνο συμμετοχής, όπως και εμείς και καθένας έκανε τη δική του πορεία κια μπόρεσε να δείξει το ταλέντο του. Αν δεν παίζεις δεν μπορείς να δείξεις πράγματα και μένεις στάσιμος και δεν μπορείς να δείξεις τον πραγματικό εαυτό σου».\nΚάπου εκεί εξήγησε και τη σημασία οτυ να έχει ένας νεαρός παίκτης παιχνίδια στα πόδια του. «Είναι πολύ σημαντικό γιατί το ταλέντο δεν αρκεί. Θέλει και την αυτοπεποίθηση για να βρει στο παρκέ και η αυτοπεποίθηση θα έρθει με τον χρόνο συμμετοχής», δηλώνει αρχικά, ενώ στη συνέχεια συμπλήρωσε πως «με το να νιώθει ο παίκτης σημαντικός. Βλέπουμε τη διαφορά του Αντώνη Κόνιαρη. Το παιδί πάντα δούλευε, ήταν δουλευταράς, αλλά φέτος που πήρε χρόνο συμμετοχής με τον ΠΑΟΚ είδαμε το τι μπορεί να κάνει. Παίρνει κάποια σουτ τα οποία δεν έπαιρνε πιο παλιά. Νιώθει πιο έτοιμος, νιώθει καλά και το... πιστεύει».\nΚαι μιας και αναφέρθηκε στον γκαρντ του ΠΑΟΚ, τον οποίο γνωρίζει καλά από την κοινή θητεία τους στον «δικέφαλο», είπε και δύο πράγματα παραπάνω σχετικά με τον ταλαντούχο play maker. «Ο Αντώνης ήταν ένα παιδί που ακόμα κια όταν δεν έπαιζε στο εσωτερικό διπλό, ήταν με μια μπάλα στο χέρι και έκανε δυνατές ντρίμπλες. Τον είχε αναλάβει ο Παντελής Μπούτσκος στον ΠΑΟΚ.\nΤο πείσμα του, ειδικά και μετά την ατυχία που πέρασε, δείχνει ένα μεγαλείο ψυχής, γιατί κακά τα ψέματα δεν φτάνει το περίσσιο ταλέντο του, αλλά χρειάζεται και ο τρόπος να το βγάλει στο παρκέ και αυτό έχει να κάνει με την πίστη και την αυτοπεποίθηση που έχει. Ο Αντώνης έχει όλα αυτά, έχει και όρεξη για δουλειά και το μέλλον του ανήκει».


Πώς θα προφυλάξουμε από σεισμούς τα παλιά κτίρια\n4 Οκτωβρίου 2019, 06:01\nΣτις αρχές Σεπτεμβρίου εκπροσώπησα το Επιστημονικό Τεχνικό Επιμελητήριο Κύπρου (ΕΤΕΚ) στο 4ο Συνέδριο Αντισεισμικής Μηχανικής και Τεχνικής Σεισμολογίας, το οποίο έγινε στην Αθήνα. Το Συνέδριο διοργανώθηκε από το Ελληνικό Τμήμα Αντισεισμικής Μηχανικής και το Τεχνικό Επιμελητήριο Ελλάδας, με την υποστήριξη του Συλλόγου Πολιτικών Μηχανικών Κύπρου και του ΕΤΕΚ.\nΣκοπός του Συνεδρίου ήταν να φέρει κοντά την επιστημονική και επαγγελματική κοινότητα των Ελλήνων μηχανικών και σεισμολόγων και να παρουσιάσει την πρόοδο που έχει επιτελεστεί την τελευταία εικοσαετία στην αποτίμηση και απομείωση του σεισμικού κινδύνου.\nΌπως ανέφερα και στην ομιλία μου στο Συνέδριο, στην Κύπρο έχουμε υιοθετήσει από το 2012 τους Ευρωκώδικες, δηλαδή όλη τη σειρά των ευρωπαϊκών προτύπων 1990 ως υποχρεωτικούς για το σχεδιασμό κτιρίων και κατασκευών.\nΌμως, κορυφαίο ζήτημα στην Κύπρο είναι το υφιστάμενο, εν πολλοίς γηρασμένο, κτιριακό απόθεμα το οποίο κατασκευάστηκε προ του 1994 όπου για πρώτη φορά εισήχθησαν αντισεισμικές πρόνοιες στον οικοδομικό μας κώδικα.\nΤο θέμα της βέλτιστης διαχείρισης του κτιριακού αποθέματος αλλά και των υποδομών που κατασκευάστηκαν με χαλαρές ή και ελάχιστες απαιτήσεις ως προς το σεισμό έχει την επιστημονική/τεχνική του πτυχή, αλλά, ταυτόχρονα, είναι ένα θέμα κοινωνικοοικονομικό. Και εδώ θα δανειστώ τα λόγια του εκλεκτού ομότιμου καθηγητή Θεοδόση Τάσιου ο οποίος πρόσφατα δήλωσε:\n«Ο σεισμός έχει ταξική συνείδηση, «διότι διεθνώς, ποια σπίτια είναι εκείνα τα οποία θα γκρεμίσει; Τα σπίτια των φτωχών. Γιατί τα σπίτια των φτωχών; Διότι αυτά είτε είναι αυθαίρετα, είτε δεν έγιναν με μελέτες, είτε είναι τα παλαιότερα από όλα. Η διακινδύνευση, που είναι το ρίσκο που λέμε, δηλαδή οι κοινωνικές και οικονομικές συνέπειες από την εκδήλωση του κινδύνου, είναι μεγάλες ή μικρές, ανάλογα με τη θέση, με τον πλούτο, με το σπίτι όπου μένεις».\nΕπί του πιο πάνω θέματος το ΕΤΕΚ έχει κάνει σειρά παρεμβάσεων τα τελευταία χρόνια για να ξεκινήσει τουλάχιστον μια δημόσια συζήτηση η οποία να στοχεύσει, πρώτον, στην αναγνώριση αυτού του προβλήματος και, δεύτερον, στον καθορισμό μιας μακροπρόθεσμης στρατηγικής για την ολιστική αντιμετώπισή του. Σχετικές με το θέμα είναι η πρόσφατη θεσμοθέτηση της τακτικής επιθεώρησης, περιλαμβανομένων και δομοστατικών στοιχείων των σταδίων όπου διεξάγονται ποδοσφαιρικοί αγώνες αλλά και κτιριακών υποδομών σχολών τριτοβάθμιας εκπαίδευσης.\nΣτο ίδιο πλαίσιο και οι προσπάθειες του ΕΤΕΚ για ρύθμιση της τακτικής επιθεώρησης όλων των κτιρίων τα οποία είναι μεγαλύτερα από μια διπλοκατοικία, αλλά και του καθορισμού ενός αυστηρότερου πλαισίου για κατακόρυφες επεκτάσεις σε υφιστάμενες οικοδομές. Σημειώνω ιδιαίτερα την πετυχημένη προσπάθεια και το πρόγραμμα για επιθεώρηση και εν τέλει αντισεισμική αναβάθμιση των δημόσιων σχολείων δημοτικής και μέσης εκπαίδευσης όπως και των προσφυγικών οικισμών που κατασκευάστηκαν αμέσως μετά την τουρκική εισβολή του 1974.\nΤο πρόγραμμα με τα σχολικά κτίρια άρχισε προ 15ετίας, περίπου, με πρωτοβουλία του ΕΤΕΚ και έχει σχεδόν ολοκληρωθεί. Το πρόγραμμα που αφορά τους προσφυγικούς οικισμούς άρχισε και πάλι με πρωτοβουλία του ΕΤΕΚ πριν από 12 χρόνια, περίπου, και είναι υπό εξέλιξη. Σημαντική ήταν, επίσης, και η προσπάθεια για ρύθμιση της υποχρέωσης δομοστατικής επιθεώρησης παλαιών οικοδομών πριν την πραγματοποίηση ενεργειακής αναβάθμισης τους.\nΕάν εμείς κατά παρόμοιο τρόπο αποφασίσουμε ότι όλα τα κτίρια και κρίσιμες υποδομές μέχρι το 2050 συμμορφώνονται κατ’ ελάχιστον με τις απαιτήσεις των Ευρωκωδίκων του 2020 οφείλουμε να πράξουμε κάτι ανάλογο και να ξεκινήσουμε το συντομότερο δυνατό. Αυτό που προέχει είναι να θέσουμε τον κορυφαίο και αμετάκλητο στόχο και να ξεκινήσουμε το συντομότερο δυνατό μια πορεία με μικρά, εφικτά και σταθερά βήματα προς αυτόν. Σημαντικότερο είναι σε αυτή τη προσπάθεια να μην έχουμε πισωγυρίσματα και όλες μας οι ενέργειες να είναι στοχοπροσηλωμένες.\nΠαράλληλα θα πρέπει να συνεχίσουμε τις προσπάθειες για μερική χρηματοδότηση ενός τέτοιου εγχειρήματος, δηλαδή της αποτίμησης και αντισεισμικής ενίσχυσης παλαιών οικοδομών και υποδομών και από Κοινοτικούς πόρους.\n*Πολιτικός Μηχανικός – Πρόεδρος ΕΤΕΚ\nPrevious ESET: Το banking trojan Casbaneiro ευθύνεται για κλοπή κρυπτονομισμάτων και κατάχρηση του YouTube\nNext Μαχητικά F16, για την Εθική Φρουρά\nShare Twitter Χριστοφόρου: Η στοχοποίηση και οι άδικες επιθέσεις σε πραγματικούς φίλους της Κύπρου και …


Ακόμα μία ανάπλαση στην Ομόνοια | Η Εφημερίδα των Συντακτών\nΑυτές τις μέρες στην πλατεία Ομονοίας πραγματοποιείται άλλη μια «ανάπλαση». Μια ανάπλαση που ξεκίνησε ο Δήμος Αθηναίων τον περασμένο Φεβρουάριο (λίγο καιρό πριν τις δημοτικές εκλογές), για να ολοκληρωθεί σε δύο-τρεις μήνες. Και κράτησε πολύ περισσότερο. Στις αρχές του καλοκαιριού, ο (τότε) αρμόδιος αντιδήμαρχος Γιώργος Αποστολόπουλος (επανεξελέγη σήμερα με τον Κώστα Μπακογιάννη), εμφανιζόταν δυσαρεστημένος με τις διαμαρτυρίες των καταστηματαρχών για αργοπορία. Άλλα παρόμοια εργοτάξια κρατούν ένα χρόνο, έλεγε. Ο Κώστας Μπακογιάννης, μόλις ανέλαβε, «απαίτησε» η πλατεία να είναι έτοιμη στα τέλη Οκτωβρίου... Πάντως από την αρχική ημερομηνία που τέθηκε στις αρχές καλοκαιριού, σήμερα πάμε στους 8 μήνες και όπως φαίνεται, το στοίχημα είναι να είναι έτοιμη η πλατεία τα Χριστούγεννα.


ΛΑΡΚΟ: Μπορεί το κοβάλτιο να σώσει το νικέλιο; | Επιχειρήσεις | Η ΚΑΘΗΜΕΡΙΝΗ\nΤο κύριο προϊόν της ΛΑΡΚΟ είναι το σιδηρονικέλιο. Ομως μέσα στο κράμα σιδηρονικελίου υπάρχει και ποσότητα κοβαλτίου που πάει χαμένη. Η ΛΑΡΚΟ δεν έχει τη δυνατότητα να ξεχωρίσει το κοβάλτιο από το νικέλιο. Αυτό σημαίνει ότι με τις σημερινές τιμές χάνει 70-100 εκατ. δολάρια ετησίως από τη μη εξαγωγή του κοβαλτίου.\nΕπιπλέον, η ΛΑΡΚΟ επιβαρύνει σοβαρά το περιβάλλον με εκπομπές αιωρουμένων σωματιδίων από τα περιστροφικά καμίνια, ενώ τα ηλεκτροκάμινα παράγουν δύο εκατομμύρια τόνους σκουριά τον χρόνο τα οποία ρίχνονται στον Ευβοϊκό κόλπο. Η σκουριά αυτή αποτελείται από κυρίως αδρανή υλικά, αλλά η νομοθεσία δεν προβλέπει τη ρίψη στη θάλασσα. Από το 2014 υπάρχει ένα είδος ανακωχής με την Ε.Ε. σχετικά με τις περιβαλλοντικές παρανομίες, αφού το σχέδιο που τότε είχε υποβληθεί προέβλεπε τα βάρη αυτά να τα επωμιστεί ο τυχερός αγοραστής της ΛΑΡΚΟ. Να σημειώσουμε πως η νομοθεσία καθιστά υπευθύνους για περιβαλλοντικές παρανομίες όχι μόνο το διοικητικό συμβούλιο της εταιρείας αλλά και τους μετόχους. Για τον λόγο αυτό είναι εξαιρετικά δύσκολο να βρεθεί αγοραστής για το εργοστάσιο της Λάρυμνας.\nΟλα αυτά τα προβλήματα, και πλήθος άλλων που προκύπτουν καθημερινά, οδηγούν στο κλείσιμο της εταιρείας. Αυτό στην ουσία είναι το σχέδιο που εκπονήθηκε το 2014 και που σύμφωνα με δημοσιεύματα θα εφαρμοστεί από τη νέα διοίκηση της εταιρείας.\nΤο σχέδιο αυτό προβλέπει την ξεχωριστή πώληση των μεταλλείων και τη χρεοκοπία της ΛΑΡΚΟ και τη μετέπειτα πώληση του εργοστασίου μέσω δημοπρασιών. Επίσης υπάρχει όρος για τον υπερθεματιστή του εργοστασίου να κάνει αντιπροσφορά για τα μεταλλεία και αντιστρόφως (ρήτρα «shoot out»).


Δές πώς θα φτιάξεις έναν σύρτη για την πόρτα σου από ένα πιρούνι! [video] - SENARIOgrafos.GR\nHome / Slider / Tv-News-Περίεργα-Αστεία-Video-fail-Photos-Jokes-Health / Δές πώς θα φτιάξεις έναν σύρτη για την πόρτα σου από ένα πιρούνι! [video]\nΔές πώς θα φτιάξεις έναν σύρτη για την πόρτα σου από ένα πιρούνι! [video]\nΟι διαρρήξεις σε σπίτια με την οικονομική κρίση έχουν αυξηθεί... Οι κλειδαριές ασφαλείας είναι μια καλή λύση αλλά είναι ιδιαίτερα υψηλό το κόστος αγοράς τους, σύν ότι οι επαγγελματίες διαρρήκτες έχουν τον τρόπο να τις ανοίγουν. Μια παλιά αλλά καλή μέθοδος προστασίας του σπιτιού σας είναι οι σύρτες, όσο πιο ισχυροί, τόσο καλύτερα. Οι σύρτες βέβαια έχουν το κακό ότι σε\nπροστατεύουν όσο βρίσκεσαι μέσα στο σπίτι, καθώς όταν είσαι εκτός σπιτιού δεν υπάρχει η δυνατότητα κλειδώματος. Τον τελευταίο καιρό βέβαια έχουν βγει νέοι σύρτες που λειτουργούν με υπέρυθρες και κλειδώνουν και από έξω. Σε αυτό το βίντεο θα δείτε πώς θα μπορέσετε να φτιάξετε με ένα μόλις πιρούνι έναν σύρτη για την ή τις πόρτες σας. Είναι μια καλή λύση που προσφέρει προστασία. Φυσικά και εδώ οι επαγγελματίες θα μπορέσουν εύκολα να την διαρρήξουν, ωστόσο αν δεν έχετε καμία προστασία στην πόρτα σας, τότε δεν έχετε παρά να το δοκιμάσετε!\nΔές πώς θα φτιάξεις έναν σύρτη για την πόρτα σου από ένα πιρούνι! [video] Reviewed by senariografos on 3:11 μ.μ. Rating: 5


9 τρόποι για να διατηρήσετε την ομορφιά σας | 26 eco pages\n9 τρόποι για να διατηρήσετε την ομορφιά σας\nΠόσο όμορφη νοιώθετε; Μια ερώτηση που δεν μπορείτε να κάνετε στον εαυτό σας κάθε μέρα, όμως το σκέφθεσθε συχνά, ειδικά όταν περνάτ...\nΠόσο όμορφη νοιώθετε; Μια ερώτηση που δεν μπορείτε να κάνετε στον εαυτό σας κάθε μέρα, όμως το σκέφθεσθε συχνά, ειδικά όταν περνάτε από τον καθρέπτη σας, ή ακόμα όταν ξεφυλλίζετε κάποιο περιοδικό με αιθέριες υπάρξεις. Η ομορφιά φίλες μου είναι υποκειμενική και σημαίνει πολλά διαφορετικά πράγματα για την κάθε μια μας.\nΛέγεται ότι η εξωτερική παραδοσιακή ομορφιά δεν βασίζεται στην ωραία εμφάνιση. Η εξωτερική ομορφιά αποτελείται από ένα σύνολο το οποίο απαρτίζεται από το πόσο υγιής είστε, από τις συνήθειές σας, από τη διατροφή σας, από το πως χειρίζεστε το στρες και τις καταστάσεις, από την ποιότητα του ύπνου σας. Όλα αυτά συμβάλλουν στην ομορφιά σας.\nΆλλωστε, η εξωτερική ομορφιά δεν έχει και τόση σημασία, όταν η εσωτερική ομορφιά απεικονίζει την ψυχική σας ισορροπία και ευτυχία, που επίσης παίζει τεράστιο ρόλο στη ζωή σας. Έχοντας εσωτερική ομορφιά, μας δίνεται η ευκαιρία να καταλάβουμε πως να ζούμε ευτυχισμένοι, με περισσότερη εμπιστοσύνη στον εαυτό μας, που αυτομάτως μας κάνει πιο δυνατούς, με αυτοπεποίθηση, δύναμη και υγεία, μέσα και έξω.\nΠαράλληλα, σας δίνω 9 τρόπους για να διατηρήσετε την ομορφιά σας σε κάθε ηλικία και για τα δύο φύλλα.\nΧρησιμοποιείστε κρέμες που περιέχουν βιταμίνες όπως Α, Β, C, E, Q10 και υαλουρονικό οξύ.\nΦροντίστε τα μαλλιά σας.\nΑποφύγετε το πιστολάκι τους θερινούς μήνες, αποφύγετε τις βαφές επίσης το καλοκαίρι και βοηθείστε τα βάζοντας μάσκα ενυδάτωσης τουλάχιστον 1 φορά την εβδομάδα.\nΤρώτε καθημερινά 3 φρούτα και 3 είδη λαχανικών, πάντα εποχιακά.\nΠροστατέψτε τα νύχια και τα χέρια σας από τα απορρυπαντικά φορώντας γάντια, κάθε φορά που κάνετε δουλειές ειδικά με καυστικά χημικά.\nΑποφύγετε τους «εγκληματίες», κοινώς τα λιπαρά που μπλοκάρουν τις αρτηρίες και τοξινώνουν τον οργανισμό.\nΠροτιμήστε τα «καλά παιδιά», όπως φυτικές ίνες, ψάρια και πουλερικά.\nΠροσπαθείστε να κοιμάστε 8 ώρες, έτσι έχετε την ευκαιρία να ονειρευτείτε ότι θέλετε και όπως το θέλετε.\nΚαλό σεξ! Όσο συχνά θέλετε.\nΓυμναστείτε όπως εσείς μπορείτε. Αγαπείστε τον εαυτό σας. Δώστε του το καλύτερο. Το αξίζει.\nFeel beautiful! Be beautiful!\n26 eco pages: 9 τρόποι για να διατηρήσετε την ομορφιά σας


Dedousi Eleni: Η επόμενη πράξη του έργου: Στη Βουλή το πολυνομοσχέδιο\nΔείγμα «υποβάθμισης του κοινοβουλίου και δημοκρατικής εκτροπής» χαρακτηρίζει ο ΣΥΡΙΖΑτο γεγονός ότι η κυβέρνηση φέρνει το πολυνομοσχέδιο στη Βουλή «εν μια νυκτί και σε ένα άρθρο».\nΓια «κατάργηση της Δημοκρατίας» κάνει λόγο ο βουλευτής των Ανεξάρτητων Ελλήνων, Βασίλης Καπερνάρος, κατηγορώντας την κυβέρνηση ότι κρατά τους βουλευτές «στο απόλυτο σκοτάδι» ως προς το πολυνομοσχέδιο.\nΓια «πολυνομοσχέδιο - λαιμητόμο» που κλιμακώνει την αντιλαϊκή επίθεση κάνει λόγο του ΚΚΕ.\nΣτο νομοθέτημα υπάρχουν 20 σημεία κλειδιά.\nΠεριλαμβάνει μεταξύ άλλων ρυθμίσεις για Δημόσιο, ακίνητα, ληξιπρόθεσμες οφειλές και άνοιγμα κλειστών επαγγελμάτων.\nΔείτε εδώ τα κυριότερα σημεία του πολυνομοσχεδίου\nΗ ψήφισή του είναι προαπαιτούμενο της τρόικας για να απελευθερωθούν οι επόμενες δόσεις. Η δόση των 2,8 δισ. ευρώ αναμένεται να εγκριθεί τη Μεγάλη Δευτέρα από το Euro working group.\nΗ συζήτηση θα αρχίσει στις 11:00 το πρωί της Κυριακής και αναμένεται να διαρκέσει 10 ώρες. Στη συνέχεια το πολυνομοσχέδιο θα τεθεί σε ψηφοφορία.\nΔείγμα «υποβάθμισης του κοινοβουλίου και δημοκρατικής εκτροπής» χαρακτηρίζει οΣΥΡΙΖΑ το γεγονός ότι η κυβέρνηση φέρνει το πολυνομοσχέδιο στη Βουλή «εν μια νυκτί και σε ένα άρθρο».\nΗ Κουμουνδούρου κάνει λόγο για «αντισυνταγματικές διατάξεις και διαδικασίες εξπρές» που, όπως επισημαίνει, αποδεικνύουν «για πολλοστή φορά» ότι η υλοποίηση της μνημονιακής πολιτικής «βλάπτει σοβαρά και τη δημοκρατία».\n«Οι απόπειρες να περάσουν αυτή τη στιγμή νέα μέτρα περικοπής μισθών και συντάξεων δείχνουν ότι η κυβέρνηση έχει «κρυφή ατζέντα» την οποία έχει συμφωνήσει με την τρόικα και θα προσπαθήσει να υλοποιήσει το αμέσως επόμενο χρονικό διάστημα με εκ νέου καταστροφικές συνέπειες για την κοινωνία και την οικονομία» τονίζει.\nΚαταγγέλλει επίσης ότι «πίσω από τις κακόγουστες σκηνοθετημένες φιέστες του Πρωθυπουργού και των εταίρων του και τα ‘λόγια του αέρα’ περί δήθεν ανάπτυξης, υπάρχει η σκληρή πραγματικότητα της καθημερινής αύξησης της ανεργίας και των λουκέτων που θα επιτείνονται από τους νέους φόρους, τα χαράτσια και τις απολύσεις που αποτυπώνονται στο πολυνομοσχέδιο».\n«Οι υποταγμένες μαριονέτες της Μέρκελ κρατούν κρυμμένο στα συρτάρια τους το νομοσχέδιο-σκούπα του υπουργείου Οικονομικών, λίγες ώρες πριν την επεξεργασία του στην αρμόδια Κοινοβουλευτική Επιτροπή της Βουλής και δύο μόνο ημέρες πριν την ψήφισή του στην Ολομέλεια», καταγγέλλει ο κ. Καπερνάρος.\n«Το αίσχος της εγκάθετης, δωσίλογης τρικομματικής κυβέρνησης δεν έχει φραγμούς και όρια», προσθέτει, σημειώνοντας ότι οι βουλευτές δεν έχουν «καμία επίσημη πληροφόρηση για το πότε θα πάρουν στα χέρια τους το επίμαχο νομοσχέδιο».\nΌπως αναφέρεται σε σχετική ανακοίνωση, «το συγκεκριμένο νομοθέτημα αποκαλύπτει τους της πολιτικής κυβέρνησης - Ε.Ε. -πλουτοκρατίας: Μονιμοποιεί το χαράτσι στα ακίνητα, εξοντώνει τα λαϊκά νοικοκυριά με κατασχέσεις μισθών και συντάξεων και με προσαυξήσεις στις ληξιπρόθεσμες «οφειλές». Σπρώχνει στην απόγνωση τους αυτοαπασχολούμενους με μέτρα υπέρ των μονοπωλίων και οδηγεί στην ανεργία χιλιάδες εργαζόμενους στο δημόσιο».\n«Οι εργαζόμενοι και τα λαϊκά στρώματα πρέπει να βάλουν τέρμα σ’ αυτή τη σφαγή για να κερδίζει η πλουτοκρατία και να συντηρείται το σάπιο καπιταλιστικό σύστημα», συμπληρώνει το ΚΚΕ.


Έρχεται την Παρασκευή το «Black Mirror: Bandersnatch» - Δείτε το τρέιλερ | Reader.gr\nΈρχεται την Παρασκευή το «Black Mirror: Bandersnatch» - Δείτε το τρέιλερ\nΠέμ, 27/12/2018 - 14:07\nΤο Netflix επιβεβαίωσε το νέο επεισόδιο, που είναι ολόκληρη ταινία.\nΤις πρώτες μέρες του μήνα είδαμε τις λέξεις «Black Mirror: Bandersnatch» σε ένα tweet που διαγράφτηκε. Την περασμένη εβδομάδα εντοπίσαμε τα ίχνη του κάνοντας αναζήτηση στο Netflix. Μέχρι και κορεάτικες ιστοσελίδες μεταφράσαμε (ευχαριστούμε, Google) για να μάθουμε την υπόθεση. Και σήμερα, επιτέλους, το Neflix μας δίνει επιτέλους το τρέιλερ και την ημερομηνία. Ναι, την Παρασκευή 28 Νοεμβρίου έχουμε νέο «Black Mirror», και θα είναι ταινία!\nΥπολογιστές, παιχνίδια, Αγγλία των 80s, παραισθησιογόνα... Welcome back! Πρωταγωνιστής είναι ο Φιν Ουάτχεντ (της «Δουνκέρκης») ως προγραμματιστής που πιάνει δουλειά σε μια εταιρεία που θέλει να γίνει η Motown των βιντεοπαιχνιδιών, όπως λέει στο τρέιλερ ο διευθυντής της, που υποδύεται ο κωμικός Ασίμ Τσόντρι (μπροστά από μια αφίσα που παραπέμπει στο περσινό επεισόδιο «Metalhead»). Άλλη γνώριμη φάτσα είναι ο Γουίλ Πούλτερ («Οικογένεια Μίλερ») σε φουλ geek mode.\nΤο μόνο που δεν επιβεβαιώνει το Netflix είναι οι φήμες ότι η ταινία σου επιτρέπει να καθορίσεις την εξέλιξή της, διαλέγοντας ανάμεσα σε διαφορετικά σενάρια. Όμως κατά πάσα πιθανότητα αυτό ισχύει (η κορεάτικη ιστοσελίδα που προαναφέραμε είχε δηλωμένη διάρκεια της ταινίας 5 ώρες, κάτι που ισχύει μόνο αν υπολογίσεις όλα τα δυνατά σενάρια) και θα το διαπιστώσουμε αύριο... ιδίοις όμμασι.


Βοηθά το πράσινο τσάι να χάσει το βάρος του νερού\nΒοηθά το πράσινο τσάι να χάσει το βάρος του νερού - Πάρτε λεπτό με το πράσινο τσάι\nΟ τρόπος που τυλίγεται το βοηθά να μείνει φρέσκο για περισσότερο καιρό σε σύγκριση με. Με τις φωτογραφικές ανταποκρίσεις του από το Πετρίλο Αγράφων, ο Κωνσταντίνος Βασιλακάκος θέλει να φέρει τους ανθρώπους πιο κοντά στη φύση και στον εαυτό τους. Σε αυτό ακριβώς το συμπέρασμα έφτασε ο food expert Μartin Isark, ύστερα από σχετικό πείραμα γευσιγνωσίας διάρκειας δύο ημερών. Το πράσινο τσάι είναι αρκετά « ευαίσθητο» στις υψηλές θερμοκρασίες. Το πράσινο τσάι κατατάσσεται στη λίστα με τα διατροφικά " must" καθώς είναι πλούσιο σε αντιοξειδωτικές ουσίες, έχει αντικαρκινική δράση, ενισχύει το μεταβολικό ρυθμό καταπραΰνει την αντίδραση του οργανισμού στο στρες και έχει αντιφλεγμονώδη δράση. Το τζίντζερ βοηθά και στη ναυτία που προκαλείται από την κίνηση πχ με αυτοκίνητο οπότε. - Μαύρο τσάι. Το πράσινο τσάι Gunpowder παίρνει το όνομα του από την εμφάνιση των φύλλων του, που θυμίζουν μικρές σφαίρες.\nΤο πράσινο τσάι διαθέτει στοιχεία καταπολέμησης. Jul 08 προέρχεται απο το ρίζωμα του φυτου Curcuma longa, · Το μπαχαρικό, που ανηκει στην οικογένεια των Ζιγγιβεριδων ( συγγενης δηλαδη και του τζιντζερ) και είναι ιθαγενές της.\nΒοηθά στην προστασία του δέρματος από την ζημία που επιφέρει η. 3) Για την αποτοξίνωση του ήπατος και της χολής, κυκλοφορεί το κορυφαίο. 2) Μια κουταλιά από κοπανισμένους σπόρους τσουκνίδας σε μια κούπα βραστό νερό, να καταναλώνεται κάθε πρωί όταν ο ασθενής είναι ακόμη νηστικός.\nΤο πράσινο τσάι, από μόνο του έχει μια φυσική γεύση που δεν με ενθουσίαζε. Υπάρχουν κυρίως τρία είδη τσαγιού το πράσινο το μαύρο και το κόκκινο.\nΈτσι αποφάσισα να το πίνω με μέλι βανίλια, κανέλλα χωρίς να το φορτώνω με επιπρόσθετες θερμίδες. Και τα τρία αυτά είδη προέρχονται από τα φύλλα του ίδιου φυτού, του Camellia sinenis. Βαλεντίνη Βασιλειάδου.\nΤο τσάι για να αποδώσει σωστή γεύση και να απελευθερώσει τα αρώματά του χρειάζεται τουλάχιστον τρία λεπτά βράσιμο, χωρίς αυτό βέβαια να αποτελεί απαράβατο κανόνα για όλους τους τύπους τσαγιού. Το δικό σας Online φαρμακείο - Με την ταχύτερη παράδοση σε όλη την Ελλάδα! Η καλή νεράιδα του μέλλοντος είναι η εμπνεύστρια, όπως την αποκαλεί ο κόσμος των ΜΜΕ ιδρύτρια και δημιουργός του Καφέ της Τύχης και Κέντρο Πνευματικής.\nΑνέστειλε τον μεταβολισμό των καρκινικών κυττάρων σε όγκους του μαστού. Οι πληροφορίες που περιέχονται έχουν καθαρά ενημερωτικό χαρακτήρα και δεν μπορούν να αντικαταστήσουν την γνωμάτευση του ιατρού σας ή την επίσκεψη σε άλλον ειδικό της υγείας. Είναι το χαμόγελο των. Μερικές από αυτές είναι το Ελαιόλαδο Goji berry, Αλόη, Μάκα από το Περού, Κακάο, Ιπποφαές Λάδι.\nΤα πάντα για την μόδα fitness, ομορφιά, υγεία νέα από όλο τον κόσμο. Από την καθηλωτική ομορφιά του Ubud και τη χλιδή της Nusa Dua μέχρι την ψαραγορά του Jimbaran, το Μπαλί δεν εξαντλεί την ομορφιά του στον εξωτισμό. Οι ποικιλίες αφορούν τη γεωγραφική περιοχή. Βοηθά το πράσινο τσάι να χάσει το βάρος του νερού.\nΗ φυτική ίνα που μας βοηθά να. Βοηθά το πράσινο τσάι να χάσει το βάρος του νερού. Στη συγκεκριμένη περίπτωση πιο σημαντική από τη θερμοκρασία του νερού. Μέλλοντος! Βοηθά το πράσινο τσάι να χάσει το βάρος του νερού. Καλώς ήρθατε στο νέο ιατρικό site Λαμβάνοντας υπόψη τη συνεχώς αυξανόμενη χρήση του διαδικτύου στην εποχή μας & την ανάγκη που δημιουργεί για άμεση & αξιόπιστη πληροφόρηση, σχεδιάσαμε την ιστοσελίδα μας. Το Πανεπιστήμιο του Maryland Medical Center συνιστά να περιορίσουμε την κατανάλωση τσαγιού στα 5 φλιτζάνια καθημερινά αν θέλουμε να μειώσουμε την κατανάλωση καφεΐνης, και να επιλέξουμε το πράσινο τσάι αντί του μαύρου.\nΤο μυστικό για να πετύχεις το τέλειο τσάι βρίσκεται στα δευτερόλεπτα. Ένα ποτήρι ζεστό νερό με λεμόνι το πρωί, βοηθά στην ενεργοποίηση της θερμογένεσης η οποία με τη σειρά της προωθεί την καύση του σωματικού λίπους. Nov 02, · Η λεμονιά είναι μικρό αειθαλές δέντρο που ανήκει στα εσπεριδοειδή και το ύψος του φτάνει τα 5- 6 μέτρα. Η καλή Νεράιδα του. Η λεμονιά προέρχεται από την περιοχή της. Το πράσινο τσάι είναι πραγματικά « θαυματουργό». Μπορείτε να του προσφέρετε ένα φλιτζάνι τσάι.\nΝερού βάρος Απώλεια


ΠΡΟΣΧΕΔΙΑΣΜΕΝΗ ΚΑΤΑΡΡΕΥΣΗ ΣΥΣΤΗΜΙΚΩΝ ΤΡΑΠΕΖΩΝ ΣΗΜΑΤΟΔΟΤΕΙ Η ΕΙΣΟΔΟΣ ΤΩΝ distress funds | Anaktisis.net\nΠΡΟΣΧΕΔΙΑΣΜΕΝΗ ΚΑΤΑΡΡΕΥΣΗ ΣΥΣΤΗΜΙΚΩΝ ΤΡΑΠΕΖΩΝ ΣΗΜΑΤΟΔΟΤΕΙ Η ΕΙΣΟΔΟΣ ΤΩΝ distress funds\nΤα πολλά χαμόγελα δεν ωφέλησαν να βγάλει άκρη ο Τσίπρας με τη νεκρωμένη απο τα κάπιταλ κοντρολς οικονομία. Τώρα ξαναπροέχει η αλλαγή της κατοχικής κυβέρνησης\nΑΝΑΤΡΟΠΕΣ ΕΡΧΟΝΤΑΙ ΚΑΙ ΣΤΑ ΠΟΛΙΤΙΚΑ ΔΕΔΟΜΕΝΑ\nΗ ΠΑΡΑΔΟΧΗ ΤΗΣ ΠΑΤΑΓΩΔΟΥΣ ΑΠΟΤΥΧΙΑΣ ΑΠΟ ΤΗΝ ΤΡΑΠΕΖΙΚΗ ΑΛΗΤΕΙΑ ΦΕΡΝΕΙ ΕΚΘΜΕΛΙΩΤΙΚΕΣ ΑΝΑΚΑΤΑΤΑΞΕΙΣ ΣΤΙΣ ΤΡΑΠΕΖΕΣ ΚΙ ΟΧΙ ΜΟΝΟ Σ’ ΑΥΤΕΣ…\nΑποκαλύψεις για τη δράση στελεχών ελληνικών τραπεζών σε συνεργασία με ξένα επιθετικά distress funds.αναμένεται να προκαλέσουν ανακατατάξεις στο τραπεζικό σύστημα. Όπως επισημαίνουν καλά πληροφορημένες πηγές οι καραμπόλες προσώπων που διαγράφονται στις τρεις από τις τέσσερις συστημικές τράπεζες, θα είναι μεγάλες δημιουργώντας νέα δεδομένα και οδηγώντας παραδοσιακούς τραπεζίτες εκτός συστήματος.\nΣτις Βρυξέλλες μιλούν για προσχεδιασμένη κατάρρευση συστημικών τραπεζών με στόχο τον βανδαλισμό των περιουσιακών τους στοιχείων από funds και την ανατροπή του πολιτικού status quo. Υπ αυτό το πρίσμα μόνο τυχαία δεν είναι η διαρκής εκμετάλλευση, από την πλευρά των εταίρων, του ζητήματος της ανακεφαλαιοποίησης των τραπεζών, ακόμα και στη συζήτηση για το προσφυγικό καθώς και σε κάθε φάση της διαπραγμάτευσης. Εδώ να προσθέσουμε πως δεν είναι τυχαίο ότι η Μέρκελ δε θέλει να ακούει για εγγύηση των ελληνικών καταθέσεων…\nΝέα μνημόνια βλέπει για την Ελλάδα, ο αντιπρόεδρος της Κομισιόν, Βάλντις Ντομπρόβσκις, καθώς η ΕΕ θέλει να διασφαλίσει ότι η χώρα μας θα συνεχίσει τη δημοσιονομική προσαρμογή μέχρι τέλους. Επίσης, ανέφερε ότι ενδεχομένως να υπάρξει καθυστέρηση στην πρώτη αξιολόγηση, πέρα από τα μέσα του Φεβρουαρίου, ενώ σημειώνει ότι οι δανειστές είναι ανοικτοί σε εναλλακτικές για το Ασφαλιστικό αλλά δεν θα δεχτούν την πρόταση για αύξηση εισφορών. Επίσης ξεκαθαρίζει ότι η Ευρώπη δεν μπορεί να επιβάλει στο ΔΝΤ την συμμετοχή του στο ελληνικό πρόγραμμα και ότι το ΔΣ του ΔΝΤ θα αποφασίσει. Τέλος, δεν αποκλείει μια ευρωπαϊκή λύση για το χρέος. Εχουμε πορεία και χρειάζεται να πάρουμε νέες δυνάμεις..\nΤο θέμα έδωσε το έναυσμα για να ανοίξει η συζήτηση για το παρασκήνιο της διαδικασίας ανακεφαλαιοποίησης των τραπεζών, τα κόκκινα δάνεια και το νέο περιβάλλον που δημιουργείται.\nΑπό την άλλη μεριά, αίσθηση και ποικίλες αντιδράσεις προκαλεί νέα έκθεση του ΔΝΤ, στην οποία το Ταμείο πρώτη φορά παραδέχεται χωρίς περιστροφές ότι έκανε λάθη στο σχεδιασμό του προγράμματος στήριξης-διάσωσης της Ελλάδας. Στην έκθεση αναγνωρίζεται ότι η εφαρμογή του προγράμματος που εγκρίθηκε τον Μάιο του 2010, κατέληξε σε παταγώδη αποτυχία, αφού δεν απέφερε κανένα από τα επιδιωκόμενα αποτελέσματα. Οπως επισημαίνεται, το μεγαλύτερο λάθος ήταν ότι το πακέτο δημοσιονομικής προσαρμογής δεν συνδυάστηκε με αναδιάρθρωση του χρέους, ώστε να καταστεί βιώσιμο. Το ΔΝΤ αναγνωρίζει μάλιστα ως σοβαρότατη παράλειψη του το ότι δεν απαίτησε και δεν επέβαλε στους Ευρωπαίους αυτή την αναγκαία αναδιάρθρωση-κούρεμα.\nΣτην έκθεση που εγκρίθηκε στις 7 Δεκεμβρίου αλλά δόθηκε στη δημοσιότητα αργά χθες το βράδυ, το ΔΣ του ΔΝΤ εμμέσως πλην σαφώς «αδειάζει» όχι μόνον τους Ευρωπαίους αλλά και τα δικά του στελέχη που συμμετείχαν στην εκπόνηση του ελληνικού προγράμματος. Οπως επισημαίνει, η παράλειψη της αναδιάρθρωσης πολλαπλασίασε τις δυσκολίες για την Ελλάδα και κατέστησε μη αποτελεσματικά τα επιβληθέντα σκληρά μέτρα.\nΗ ελληνική κυβέρνηση από την πλευρά επιχειρεί από καιρό να σπάσει τη σχέση διασύνδεσης των τραπεζών με τα media, προσπαθώντας να αποδυναμώσει το μιντιακό λόμπι και τη δυνατότητα παρέμβασης του στις πολιτικές εξελίξεις. Σε αυτό το πλαίσιο αναδεικνύεται μέτωπο κατά της διαπλοκής εντάσσοντας πλέον τη μάχη με τα media στη διαδικασία απόδοσης κοινωνικής δικαιοσύνης.\nΕτσι, εξηγείται και η βούληση της κυβέρνησης να στηρίξει την επανιδιωτικοποίηση των τραπεζών, καθώς σε διαφορετική περίπτωση και με βάση την αυξημένη παρεμβατικότητα του ESM στο ΤΧΣ αλλά και απευθείας στις τράπεζες ο έλεγχος του ελληνικού τραπεζικού συστήματος θα περνούσε αδιαμεσολάβητα στις Βρυξέλλες και θα μετατρέπονταν σε μοχλό πίεσης προς την κυβέρνηση και την κοινωνία.\nΕρχονται συγκρούσεις στην κορυφή της διοικητικής πυραμίδας των τραπεζών, οι οποίες σε συνδυασμό με τη δυναμική που αναπτύσσεται από τις αποκαλύψεις και τα νέα πολιτικά δεδομένα μπορούν να πυροδοτήσουν αλλαγές διοικήσεων και δομών και μάλιστα σε σύντομο χρονικό διάστημα.


Πώς τα Jumbo εκβιάζουν τους εργαζόμενους και αλλάζουν τις συμβάσεις – Σοβαρές καταγγελίες υπαλλήλων – Alldaynews.gr\n«Οι καταγγελίες για τα εργασιακά δεν είναι κάτι καινούριο. Αν ανατρέξει κανείς στο διαδίκτυο θα βρει όλα αυτά τα χρόνια πολύ κακές πρακτικές σε ό,τι αφορά τις εργασιακές σχέσεις.\nΑπό τις αρχές του έτους, κλήθηκαν με εκβιαστικό τρόπο να αλλάξουν την ατομική τους σύμβαση εργασίας από πενθήμερη σε εξαήμερη και στα πλαίσια της διευθέτησης του χρόνου εργασίας, τις εβδομάδες και τους μήνες που η εταιρεία βρίσκεται σε αιχμή λόγω της καταναλωτικής ζήτησης, τους αναγκάζουν να δουλεύουν εξαήμερο», ανέφερε χαρακτηριστικά ο κ. Κυριακούλιας.\nΣύμφωνα με τον γενικό γραμματέα της ομοσπονδίας ιδιωτικών υπαλλήλων:\n«Αυτό δεν προέκυψε τυχαία, την περίοδο των εορτών έγιναν εκτεταμένοι έλεγχοι από την Επιθεώρηση Εργασίας και βρέθηκαν πολλές παραβιάσεις του ωραρίου εργασίας.\nΒρέθηκαν εργαζόμενοι οι οποίοι είχε λήξει το ωράριό τους εξακολουθούσαν και εργάζονταν.\nΥπάρχει παραβατική πρακτική και δεν αποζημιώνει εργαζόμενο για υπερωρία και υπερεργασία».\nΟ κ. Κυριακούλιας τόνισε ότι:\n«Η εταιρεία, προσπαθώντας να συμμορφωθεί σε τέτοιου είδους ιστορίες, προχωρά σε δυσμενή μεταβολή και τους εξαναγκάζει να αποδεχθούν για κάποιο χρονικό διάστημα την εξαήμερη εργασία.\nΟι μερικώς απασχολούμενοι τους αναγκάζει να αποδεχθούν εργασία π.χ πέραν του 30ωρου που έχουν συμφωνήσει, αμειβόμενοι με το κανονικό ημερομίσθιο χωρίς υπερωρίες.\nΔεν πρόκειται περί μείωσης μισθού, πρόκειται περί αλλαγής χρόνου εργασίας προκειμένου να εργάζονται και τα Σάββατα ορισμένες εβδομάδες το χρόνο. Αυτό εμπεριέχει τον κίνδυνο να υπάρχει υπέρβαση του χρόνου».\n«Μιλάμε για μία επιχείρηση, η οποία δήλωσε 220 εκατομμύρια ευρώ κέρδη την περασμένη χρονιά.\nΕίναι μία από τις πιο κερδοφόρες επιχειρήσεις, θα πρέπει να προσέξει λίγο τις εργασιακές της σχέσεις και να σέβεται τους εργαζόμενους.\nΑπαιτούμε από μεγάλες επιχειρήσεις που είναι μεγάλες και κερδοφόρες να δείχνουν ότι σέβονται τους εργαζόμενους.\nΤα παιδιά παραπονιούνται ότι τους αλλάζει τον προγραμματισμό γιατί φοβούνται μήπως τους αλλάξει και ο μισθός, μήπως αλλάξουν διάφορα πράγματα», πρόσθεσε.\nΘρήνος για τον 30χρονο Βαλάντη- Οργή για το δρόμο καρμανιόλα – Τι λέει αυτόπτης μάρτυρας (εικόνες, video)


Υπουργική απόφαση: Τα εννέα συνηθισμένα λάθη στους δασικούς χάρτες - Ολύμπιο Βήμα\nΑρχική » Ελλάδα » Υπουργική απόφαση: Τα εννέα συνηθισμένα λάθη στους δασικούς χάρτες\nΥπουργική απόφαση: Τα εννέα συνηθισμένα λάθη στους δασικούς χάρτες\nΤα πρόδηλα σφάλματα που αντιμετωπίζει η συγκεκριμένη υπουργική απόφαση:\n· Σφάλματα που οφείλονται στα χαρτογραφικά υπόβαθρα. Υπάγονται περιπτώσεις απόκλισης ή εσφαλμένης τεχνικής απόδοσης των οριογραμμών που παρατηρούνται πάνω στις αεροφωτογραφίες του 1945 και του 2007 και μπορεί να προκύψουν από τη σύγκρισή τους. Ακολουθεί νέα φωτοερμηνεία εφόσον δεν πρόκειται για περιπτώσεις που έχει αλλάξει η μορφή στο έδαφος (δασική ή άλλη κάλυψη, δρόμοι, ρέματα ώστε να μπορεί να γίνει σύγκριση).\n· Παράλειψη, εκ παραδρομής, της αποτύπωσης σαφώς δασικής έκτασης εντός ευρύτερης άλλης μορφής (αγροτικής κ.λπ.) και το αντίστροφο, όπως για παράδειγμα στις περιπτώσεις που έχουν αποτυπωθεί λανθασμένα τα όρια αγροτεμαχίων.\n· Απεικόνιση εμφανώς λανθασμένης αγροτικής έκτασης ως δασικής (εξαιτίας λανθασμένης εκτίμησης του είδους βλάστησης) και το αντίστροφο, η οποία μπορεί να έχει προέλθει από τη χρήση αεροφωτογραφίας του 1945 που σε πολλές περιπτώσεις περιείχε δυσδιάκριτα όρια. Χαρακτηριστικό παράδειγμα αποτελούν οι μεγάλης ηλικίας ελαιώνες που λόγω της έντονης κλίσης του εδάφους κατά τη φωτοερμηνεία των αεροφωτογραφιών αποτυπώθηκαν ως δασικές εκτάσεις. Στις περιπτώσεις αυτές συμπληρώνεται και τροποποιείται ο δασικός χάρτης.\n· Σφάλματα που οφείλονται σε παράλειψη ή λάθος αντιστοίχιση στοιχείων. Διορθώνονται λάθη όπως η διαφορά στο εμβαδόν των εκτάσεων και συμπληρώνονται οι εγγραφές που λείπουν. Η κατηγορία περιλαμβάνει και τυπογραφικά λάθη που μπορεί να έχουν αποτυπωθεί στους δασικούς χάρτες.\n· Λανθασμένη αποτύπωση στον δασικό χάρτη, η οποία εμφανίζει διαβαθμισμένες περιοχές, δηλαδή περιοχές που δεν θα έπρεπε να εμφανίζονται για λόγους ασφαλείας, όπως για παράδειγμα τα στρατόπεδα και το αποτέλεσμα είναι τα στοιχεία του χάρτη να διαφέρουν από την πραγματική κατάσταση. Πρόκειται για λάθη που προέρχονται από επεξεργασμένες αεροφωτογραφίες και πλέον ορίζεται ότι μπορούν να διορθωθούν σε οποιοδήποτε στάδιο από την ανάρτηση έως την κύρωση των χαρτών.\n· Εμφάνιση πεδινών εκτάσεων σε περιοχή ομαλής κλίσης ως χορτολιβαδικών. Οι χορτολιβαδικές εκτάσεις υπάγονται στις διατάξεις της δασικής νομοθεσίας και εμπίπτουν σε καθεστώς προστασίας σε αντίθεση με τις πεδινές, για΄αυτό και το συγκεκριμένο λάθος είναι ιδιαίτερα σημαντικό να διορθωθεί για τους ιδιοκτήτες. Τόσο αυτή όσο και η επόμενη περίπτωση υπάγονται στις κατηγορίες, στις οποίες βάσει του πρόσφατα ψηφισθέντος νόμου, οι ενδιαφερόμενοι μπορούν να αποκτήσουν την κυριότητα έκτασης που καλλιεργούν προβαίνοντας σε εξαγορά της.\n· Εμφάνιση εκτάσεων αναγνωρισμένων ως ιδιωτικών έναντι του Δημοσίου ως χορτολιβαδικών. Οι αναγνωρισμένες ως ιδιωτικές εκτάσεις εξαιρούνται της υπαγωγής στις διατάξεις της δασικής νομοθεσίας.\n· Εμφάνιση εκτάσεων που αποτελούν τεχνητές δασικές φυτείες ως δασικών. Πρόκειται για περιπτώσεις εκτάσεων, οι οποίες μπορεί να έχουν αποτυπωθεί στους χάρτες ως δασικές, ενώ οι ιδιοκτήτες τους είχαν δημιουργήσει δασικές φυτείες (π.χ. λεύκες) συμμετέχοντας σε ευρωπαϊκά προγράμματα επιδοτήσεων. Η περίπτωση αυτή δεν περιλαμβάνει βέβαια τις αναδασωμένες εκτάσεις.


Η ΜΑΡΙΝΑ ΚΑΛΟΓΗΡΟΥ ΠΕΡΙΓΡΑΦΕΙ ΤΟ ΜΑΘΗΜΑ ΤΗΣ - Ιασμος\nΗ ΜΑΡΙΝΑ ΚΑΛΟΓΗΡΟΥ ΠΕΡΙΓΡΑΦΕΙ ΤΟ ΜΑΘΗΜΑ ΤΗΣ\nΣτο μάθημα μελετάμε το σώμα και τις πιθανότητες κίνησης που μπορούμε να προκαλέσουμε. Στο πρώτο μέρος του μαθήματος γίνεται ζέσταμα για το σώμα και περιλαμβάνει ένα μικρό training για την ανάπτυξη της αντοχής και των σωματικών ικανοτήτων. Στο δεύτερο μέρος δουλεύουμε με αυτοσχεδιασμό και ασκήσεις υποκριτικής και κίνησης. Στόχος μου είναι η ανάπτυξη της κιναίσθησης, η εξοικείωση με το σώμα, η σωματική προσέγγιση των ρόλων, η έρευνα στην προσωπική κίνηση και η ανάπτυξη της ικανότητας στον αυτοσχεδιασμό. Εφόδια απαραίτητα για το σύγχρονο θέατρο.


Κυρμανίδης: Εργασίες στον καιρό του κορωνοϊού\nΔημοσιεύτηκε: Σάββατο, 21 Μαρτίου 2020 14:13\nΤηρώντας απαρέγκλιτα τα μέτρα ασφαλείας συνεχίζονται οι επεμβάσεις όπου χρειάζεται..\nΣυνεχίζονται οι εργασίες στην Περιφερειακή Ενότητα Φθιώτιδας και στην εποχή του κορωνοϊού. Με εντολές του Αντιπεριφερειάρχη Ηλία Κυρμανίδη για να τηρούνται όλα τα μέτρα ασφάλειας των εργαζομένων, πραγματοποιούνται εργασίες που βοηθούν στην καθημερινότητα του πολίτη και στην ασφάλειά του όπως οι καθαρισμοί για παράδειγμα των ποταμών.\nΌπως σημειώνει ο ίδιος ο κ. Κυρμανίδης στο LamiaReport: «δεν βρίσκουμε αφορμή από τις ειδικές συνθήκες που επικρατούν για άλλοθι μη λειτουργίας και μη εκτέλεσης καθηκόντων και υποχρεώσεων, που με ασφάλεια μπορούμε να εκτελούμε. Οι άνθρωποι μας χωρίς να συγχρωτίζονται, γνωρίζουν πως μπορούν να προσφέρουν στο σύνολο και τους ευχαριστώ πολύ για αυτό».\nΣυνεχείς οι έλεγχοι στα λιμάνια της Φθιώτιδας και όλης της χώρας\nΛαμία: Τέσσερις 18αρηδες στα κρούσματα που έβγαλαν οι δειγματοληψίες


2018 Ιανουάριος » 8ο Δημοτικό Σχολείο Καλαμάτας\nΗ βασιλόπιτα του Γ1\nΤη Δευτέρα, 29 Ιανουαρίου 2018 , κόψαμε τη βασιλόπιτα στην τάξη μας. Την πεντανόστιμη βασιλόπιτα μας ετοίμασαν με πολλή αγάπη και μεράκι η Σταυρίνα και η μαμά της και τις ευχαριστούμε πολύ γι’ αυτό. Όλοι έψαχναν με αγωνία για το φλουρί! Τυχερή όμως ήταν μόνο μία , η Φωτεινή, η οποία πήρε και τα δώρα …\nΔιαδραστική εφαρμογή – Κλάσματα\nΠατήστε εδώ για να μεταφερθείτε στη διαδραστική εφαρμογή και να παίξετε με το πολλαπλασιασμό κλασμάτων.\nΟι τσάντες στο σχολείο!!!\nΠαρασκευή , 26 Ιανουαρίου 2018, είναι η πρώτη φορά που εφαρμόζουμε τη δράση «Η τσάντα στο σχολείο». Μετά τη λήξη των μαθημάτων κλειδώσαμε τις τσάντες μας στο σχολείο και φύγαμε για το σπίτι χωρίς βιβλία και τετράδια!!! Και τώρα παιδιά μπορείτε να απολαύσετε ένα ανέμελο Σαββατοκύριακο με την οικογένειά σας. Θα το επαναλάβουμε!!!\nΑγαπητοί γονείς Σας ενημερώνουμε ότι, την Τρίτη 30/1/2018 , ημέρα της εορτής των Τριών Ιεραρχών, το σχολείο μας θα συμμετάσχει σε εκκλησιασμό στον Ιερό Ναό της Αναλήψεως, όπου θα πραγματοποιηθεί η καθιερωμένη αρτοκλασία. Τη μέρα αυτή οι μαθητές θα προσέλθουν στο σχολείο στις 8:10 χωρίς τσάντες και θα αποχωρήσουν από το χώρο του σχολείου …\nΕυρωπαϊκή μέρα Προστασίας Προσωπικών Δεδομένων\nΣήμερα Πέμπτη,25 Ιανουαρίου 2018, με αφορμή την Ευρωπαϊκή μέρα Προστασίας Προσωπικών Δεδομένων, συζητήσαμε στην τάξη μας ενημερώνοντας αλλά και ευαισθητοποιώντας τους μαθητές πάνω σε θέματα ασφαλούς πλοήγησης στο διαδίκτυο, προστασίας της ιδιωτικότητας αλλά και το ποια είναι τα προσωπικά δεδομένα, μέσα από διάφορες δραστηριότητες όπως: κουίζ, σταυρόλεξα και ζωγραφική πραγματοποιώντας ατομικές και ομαδικές δραστηριότητες.\nAΠΟΚΡΙΑΤΙΚΟ ΠΑΡΤΥ Ο Σύλλογος Γονέων του 8ου Δημοτικού Σχολείου Καλαμάτας σας προσκαλεί στο Αποκριάτικο Πάρτυ που θα γίνει την Κυριακή 11 Φεβρουαρίου 2018 και ώρα 11:30 π.μ. στην αίθουσα εκδηλώσεων «Αρχόντισσα» στα Λέικα. Φορέστε τις αποκριάτικες στολές σας και ελάτε να διασκεδάσουμε με ζωντανή μουσική, πολύ χορό και πολλές εκπλήξεις!!!!!!! Θα πραγματοποιηθεί λαχειοφόρος αγορά …\nΑγαπητοί γονείς & κηδεμόνες, Προκειμένου να υλοποιήσουμε την υπ’ αρ. πρωτ. 49/30-11-2017 δράση του ΔΣ του ΙΕΠ με τίτλο «Η τσάντα στο σχολείο», η σχολική τσάντα των μαθητών/τριών του Σχολείου μας θα παραμένει για ένα Σαββατοκύριακο το μήνα , στο σχολείο. Η τσάντα των μαθητών/τριών θα παραμένει την Παρασκευή, πριν το Σαββατοκύριακο που έχει αποφασιστεί …\nΠαιδικό Θέατρο στο ΔΗΠΕΘΕΚ\nΣήμερα Τρίτη, 23 Ιανουαρίου 2018 , οι μαθητές του 8ου Δημοτικού Σχολείου Καλαμάτας, παρακολούθησαν το έργο «Ο μικρός Μανουήλ και η Σολομώντεια λύση», που έχει ανεβάσει η παιδική σκηνή του ΔΗΠΕΘΕΚ. Το έργο μας μίλησε για την αγάπη με τρόπο χιουμοριστικό και μας δίδαξε αξίες όπως την αυταπάρνηση, την αλληλοβοήθεια και τη συλλογικότητα. Τους μικρούς …\nΕπίσκεψη στο «Ινστιτούτο Ελαίας»\nΓ΄ τάξη, Περιβαλλοντική\nΣήμερα Πέμπτη, 18 Ιανουαρίου 2018,οι μαθητές του Γ1 στα πλαίσια της ευέλικτης ζώνης με θέμα τη Διατροφή, επισκεφτήκαμε το τμήμα Ελαίας και Οπωροκηπευτικών Καλαμάτας. Οι υπεύθυνοι του Κέντρου μας έδωσαν πληροφορίες για το Ινστιτούτο και τις δραστηριότητές του αλλά κυρίως μας μίλησαν για τα βασικά προϊόντα του νομού μας δηλ. τις ελιές και τις συκές …\nΤην εβδομάδα από 22-26 Ιανουαρίου 2018 στο 24ο Δημοτικό Σχολείο Καλαμάτας θα πραγματοποιηθεί δωρεάν Προληπτική Ιατρική- Οδοντιατρική από το κινητό πολυιατρείο «ΙΠΠΟΚΡΑΤΗΣ» τουΣυλλόγου το «Χαμόγελο του Παιδιού» Το πρόγραμμα τελεί υπό την αιγίδα του Δήμου Καλαμάτας και αποτελεί συνδιοργάνωση της Δ.Π.Ε. Μεσσηνίας με το Δήμο Καλαμάτας και το «Χαμόγελο του παιδιού». Θα συμμετέχουν εθελοντικά Παιδίατρος, …\nΟ μουσικός όμιλος Καλαμάτας » ΟΡΦΕΥΣ¨» αποφάσισε τη συγκρότηση παιδικής χορωδίας, που θα διευθύνει ο καθηγητής μουσικής κ. Απόστολος Τσάφος. Απευθύνεται σε μαθητές όλων των τάξεων του Δημοτικού Σχολείου, χωρίς κόστος . Η πρόβα θα γίνεται κάθε παρασκευή στις 6 μ.μ στον α΄ όροφο του κτιρίου του Σιδηροδρομικού Σταθμού Καλαμάτας. Για πληροφορίες:τηλ.2721021532 6978190104\nΑγωγή υγείας, Β΄ τάξη, Γ΄ τάξη, Δραστηριότητες\nΤα μαρουλάκια του κήπου μας μεγάλωσαν. Η ώρα της συγκομιδής έφτασε. Ήρθε και η σειρά της Β2 και Γ1 τάξης να γευτούν τα μαρουλάκια που τόσο πολύ φρόντιζαν, καθώς και το φρέσκο ελαιόλαδο σοδιάς 2018. Τι πιο υγιεινό δεκατιανό από ένα σάντουιτς με ψωμί, λάδι, μαρούλι και τυρί. Καλή όρεξη παιδιά!!!\nΗ βασιλόπιτα του Β’1\nΤη Δευτέρα 15 του Γενάρη ήταν η σειρά του Β’1 να κόψει τη δική του βασιλόπιτα. Όλοι με μεγάλη ανυπομονησία περίμεναν να τη γευτούν και να δουν με αγωνία ποιος θα είναι ο τυχερός της νέας χρονιάς. Η βασιλόπιτά μας ήταν πεντανόστιμη από τα χεράκια της κυρίας Βίκυς, μητέρα της Τζωρτζίνας,όπου με πολλή αγάπη την …\nΒ΄ τάξη, Δραστηριότητες, Ε΄ τάξη, Περιβαλλοντική\nΤα μαρουλάκια του κήπου μεγάλωσαν και είναι έτοιμα προς βρώση και κατανάλωση. Έτσι οι μαθητές του Β’1 και του Ε’2 ήταν οι πρώτοι τυχεροί που τα γεύτηκαν φέτος μέσα σε ένα υπέροχο κολατσιό που περιελάμβανε μπαγκετούλα ψωμί, μαρουλάκι από τον κήπο μας, φρέσκο λαδάκι, ντομάτα και τυρί. Ποιοι θα είναι οι επόμενοι τυχεροί;\nΕυχές και δώρα του Συλλόγου Γονέων μας για το 2018\nΣήμερα Τετάρτη, 10 Ιανουαρίου 2018, ήρθε στο σχολείο μας ο Σύλλογος Γονέων & Κηδεμόνων με ευχές και δώρα για τους μαθητές και τους δασκάλους. Προσέφερε σε όλους τους μαθητές εύχρηστα ημερολόγια-αντζέτες συνοδευόμενα από μια κάρτα και στους εκπαιδευτικούς γούρια για το 2018. Τους ευχαριστούμε θερμά για τη συνεργασία και τους ευχόμαστε μια χαρούμενη και ξεχωριστή …


ΔΙΣΤΟΜΟ: Η ΜΙΣΑΛΛΟΔΟΞΙΑ ΚΑΠΟΙΩΝ ΑΙΡΕΤΩΝ και ο Πολιτιστικός Σύλλογος Αντίκυρας.\nΤαυτόχρονα όμως με την ανάληψη των καθηκόντων μας προέκυψε ξαφνικά ένα ζήτημα που από το 1976 (έτος ίδρυσης του Πολιτιστικού Συλλόγου Αντίκυρας) ουδέποτε είχε απασχολήσει τόσο έντονα και τόσο άμεσα το εκάστοτε Συμβούλιο του Πολιτιστικού Συλλόγου. Το ζήτημα της στέγασης του Συλλόγου. Μας ζητήθηκε να αποχωρήσουμε από τον χώρο που μέχρι τότε χρησιμοποιούσε ο Πολιτιστικός Σύλλογος για τη στέγασή του (στο Δημοτικό σχολείο Αντίκυρας), επειδή αυτός ο χώρος έπρεπε να χρησιμοποιηθεί για τις ανάγκες του σχολείου.\nΑμέσως αναζητήσαμε εναλλακτικές λύσεις, δεδομένων και των ισχνών οικονομικών του Πολιτιστικού. Στις επαφές μας με τον τότε Πρόεδρο και το Συμβούλιο της κοινότητας Αντίκυρας, προτείναμε ως καλύτερη την λύση της στέγασης του Συλλόγου στις άδειες αίθουσες του Γυμνασίου Αντίκυρας. Εισπράξαμε όμως την άρνηση με την δικαιολογία του ελέγχου των Ορκωτών λογιστών και την αναμονή σχετικού πορίσματος. Ήταν όμως σε όλους γνωστό ότι ήδη σε κάποιες από αυτές τις άδειες αίθουσες γίνονταν δραστηριότητες (όπως εκμάθηση παραδοσιακών χορών, …..). Όταν εκφράσαμε την απορία μας για αυτό, γίναμε αποδέκτες της «απόλυτης απάντησης» δια στόματος του ίδιου του προέδρου της τότε κοινότητας: «εσείς δεν θα πάτε ποτέ εκεί πάνω».\nΗ απόφαση του Δ.Σ. του συλλόγου ήταν μονόδρομος. Αποφασίστηκε η ενοικίαση αίθουσας για τις διάφορες δραστηριότητες του συλλόγου με συνέπεια την οικονομική του επιβάρυνση στερώντας έτσι την πραγματοποίηση μεγαλύτερου αριθμού εκδηλώσεων. Κάτι που ισχύει μέχρι σήμερα. Όπως μέχρι σήμερα ο χώρος στο Δημοτικό σχολείο είναι όπως ακριβώς τον αφήσαμε τον Μάρτη του 2009.\nΜε την εφαρμογή του «Καλλικράτη» συνεχίσαμε να αναζητούμε λύση. Άλλωστε είχαν μεγαλώσει και οι απαιτήσεις σε χώρο του Συλλόγου, επειδή είχαν δημιουργηθεί αρκετά τμήματα δραστηριοτήτων και ο αριθμός των συμμετεχόντων συμπολιτών μας είχε αυξηθεί σημαντικά. Σε επανειλημμένες γραπτές αιτήσεις μας, αλλά και σε προφορικές προσπάθειες επικοινωνίας με τον νεοσύστατο Δήμο, ποτέ δεν πήραμε απάντηση, ποτέ δεν ζητήθηκε συνάντηση έστω για μια ενημέρωση.\nΣτις 13/3/2013 αναρτάται στην «ΔΙΑΥΓΕΙΑ» η υπ’ αριθ. ΒΕΔ2Ω9Σ-ΛΣ2 απόφαση του Δημάρχου Διστόμου – Αράχοβας – Αντίκυρας. Μια απόφαση με την οποία παραχωρούνται προφανώς εντελώς δωρεάν σε νεοσύστατο ιδιωτικό πολιτιστικό φορέα όλες οι άδειες αίθουσες του Γυμνασίου Αντίκυρας για την στέγαση διάφορων δραστηριοτήτων.\nΣυμπέρασμα : Ακόμη και αυτός ο πολιτισμός υπηρετείται κατά παραγγελία στο Δήμο Διστόμου – Αράχοβας – Αντίκυρας.\nΕπειδή όμως πιστεύουμε ότι η σιωπή δεν είναι χρυσός αλλά συνενοχή ρωτάμε:\nΤο Δημοτικό Συμβούλιο είναι ενημερωμένο για αυτή την απόφαση;\nΟ σκοπός της παραχώρησης των αιθουσών έχει τηρηθεί;\nΕπιβαρύνονται οι δημότες με τα λειτουργικά έξοδα του παραπάνω φορέα;\nΠοιες πρακτικές, ποιες θέσεις και ποιες αξίες των αιρετών οδηγούν σε αποφάσεις που χωρίζουν τον τόπο;\nΜπορούν οι προσωπικές αντιλήψεις να αποτελέσουν όχημα για την απαξίωση θεσμών που και οι ίδιοι αποφασίζοντες (ή συμμετέχοντες στις αποφάσεις) έχουν παλαιότερα υπηρετήσει;\nΜπορεί η ΜΙΣΑΛΛΟΔΟΞΙΑ των αιρετών να αποτελεί κίνητρο λήψης εκδικητικών αποφάσεων, όπως αυτή εκφράζεται από την αγωνιώδη προσπάθεια απομόνωσης κοινωνικών θεσμών όπως ο Πολιτιστικός Σύλλογος Αντίκυρας, που με όσες δυνάμεις διαθέτει και κυρίως χωρίς να επιβαρύνει καθόλου τους συνδημότες, υπηρετεί το κοινό καλό;\nΛουκάς Σαμουήλ. Μέλος του Πολιτιστικού Συλλόγου Αντίκυρας


Γυναικείο ρολόι Tommy Hilfiger με κόκκινο καουτσούκ λουράκι! | Deals365.gr\nΓυναικείο ρολόι Tommy Hilfiger με κόκκινο καουτσούκ λουράκι!\n79€ για ένα γυναικείο ρολόι Tommy Hilfiger, με κόκκινο καουτσούκ λουράκι και κάσα από επιχρυσωμένο ανοξείδωτο ατσάλι, με διάμετρο 36mm και αδιάβροχο στα 30μ, με πανελλαδική αποστολή στο χώρο σας σε 1 - 3 εργάσιμες από την "Universal Exports"!\nΑκαταμάχητο look με το νέο γυναικείο ρολόι Tommy Hilfiger!\n- Μοντέλο: 1781668\n- Kάσα από επιχρυσωμένο ανοξείδωτο ατσάλι\n- Καντράν χρυσό με χρυσούς φωσφορίζοντες δείκτες και ενδείξεις.


Για πόσο καιρό η ΕΕ μπορεί να αντέξει τον πόλεμο στην Ουκρανία; - Απόψεις - Νέα Κρήτη\nΤώρα διαβάζετε: Για πόσο καιρό η ΕΕ μπορεί να αντέξει τον πόλεμο στην Ουκρανία;\nΑνανέωση 07/06/2022, 16:08\n«Το ευρωπαϊκό εμπάργκο στις εξαγωγές διά θαλάσσης του ρωσικού πετρελαίου έχει προς το παρόν μικρό αντίκτυπο στη Ρωσία και πολύ μεγαλύτερο στα νοικοκυριά και τις επιχειρήσεις στην Ε.Ε.»\nΟ ρωσικός πόλεμος μαίνεται στην Ουκρανία για περισσότερες από 100 ημέρες.\nΧωριά και πόλεις δέχονται επιθέσεις καθημερινά. Το πρωί της Κυριακής η πρωτεύουσα Κίεβο σφυροκοπήθηκε ξανά, για πρώτη φορά τις τελευταίες εβδομάδες. Και το χειρότερο: Ουδείς μπορεί πραγματικά να υπολογίσει πόσο θα διαρκέσει αυτός ο πόλεμος στην Ευρώπη.\nΟ Ρώσος πρόεδρος Βλαντιμίρ Πούτιν δεν έχει να επιδείξει μέχρι στιγμής κάποια πραγματικά μεγάλη στρατιωτική επιτυχία. Αυτό οφείλεται κυρίως στην υποστήριξη που λαμβάνει η Ουκρανία από τη Δύση: όπλα, πληροφορίες από τις δυτικές μυστικές υπηρεσίες, ανθρωπιστική βοήθεια και πολλά χρήματα.\n«Μπορεί να χρειαστούν άλλοι δύο έως έξι μήνες για να τελειώσει ο πόλεμος», δήλωσε ο Μιχάιλο Ποντόλιακ, σύμβουλος του Ουκρανού προέδρου Ζελένσκι σε συνέντευξή του στη διαδικτυακή πύλη της ρωσικής αντιπολίτευσης Medusa.\n«Θα υπάρξουν διαπραγματεύσεις μόνο όταν αλλάξει ο συσχετισμός στο πεδίο της μάχης και η Ρωσία δε θα μπορεί πλέον να υπαγορεύει τους όρους της», πρόσθεσε.\nΣύμφωνα με την “Washington Post”, στο σημείο αυτό εστιάζει πλέον τη στρατηγική του ο Πούτιν : Ο Ρώσος πρόεδρος προετοιμάζεται για έναν μακρύ πόλεμο φθοράς στην Ουκρανία και θα επιδιώξει να χρησιμοποιήσει οικονομικά όπλα, όπως τον αποκλεισμό των εξαγωγών σιτηρών της Ουκρανίας, για να μειώσει τη δυτική υποστήριξη προς το Κίεβο. Ο Πούτιν πιστεύει ότι «η Δύση θα εξαντληθεί», αναφέρει στην αμερικανική εφημερίδα ένας Ρώσος ολιγάρχης, που φυσικά θέλει να παραμείνει ανώνυμος.\n«Ο Πούτιν προσπαθεί να αλλάξει την κατάσταση και πιστεύει ότι μακροπρόθεσμα θα κερδίσει, επειδή οι δυτικοί ηγέτες είναι ευάλωτοι και η κοινή γνώμη στη Δύση μπορεί να αλλάξει σε μια μέρα», λέει ο Ρώσος ολιγάρχης και εξηγεί: Ο Πούτιν «είναι ένας πολύ υπομονετικός άνθρωπος. Έχει την πολυτέλεια να περιμένει έξι έως εννέα μήνες, γιατί μπορεί να ελέγξει τη ρωσική κοινωνία πολύ καλύτερα απ’ ό,τι η Δύση μπορεί να ελέγξει τους πολίτες της».\nΗ Ευρώπη βρίσκεται, άλλωστε, αντιμέτωπη με έναν αυξανόμενο πληθωρισμό, που οδηγεί σε πτώση του βιοτικού επιπέδου των πολιτών.\nΤο ευρωπαϊκό εμπάργκο στις εξαγωγές διά θαλάσσης του ρωσικού πετρελαίου έχει προς το παρόν μικρό αντίκτυπο στη Ρωσία και πολύ μεγαλύτερο στα νοικοκυριά και τις επιχειρήσεις στην Ε.Ε.\nΟ πρώην επικεφαλής οικονομολόγος της Ευρωπαϊκής Τράπεζας Ανασυγκρότησης και Ανάπτυξης, Σεργκέι Γκούριεφ, υποστηρίζει μάλιστα στην “Washington Post” ότι ο Πούτιν δεν έχει άλλη επιλογή από το να συνεχίσει τον πόλεμο, με την ελπίδα ότι ο αποκλεισμός των σιτηρών της Ουκρανίας «θα οδηγήσει σε αστάθεια στη Μέση Ανατολή και ένα νέο κύμα προσφύγων».\n*Ο Μιχάλης Ψύλος είναι δηµοσιογράφος.


Μυρίζει παράταση του lockdown. Ο Πέτσας προαναγγέλλει Χριστούγεννα χωρίς κάλαντα - Meteora Voice\nHome / ΕΛΛΑΔΑ / Μυρίζει παράταση του lockdown. Ο Πέτσας προαναγγέλλει Χριστούγεννα χωρίς κάλαντα\nΟ κυβερνητικός εκπρόσωπος, Στέλιος Πέτσας, υπογράμμισε πως κάλαντα με τη λογική που είχαμε πέρσι και όλες αυτές οι διαδικασίες όπως καταλαβαίνετε πρέπει να μπουν στο πλαίσιο μιας νέας κανονικότητας». Ο ίδιος πρόσθεσε πως εικόνες με παιδάκια σε γειτονιές και από σπίτι σε σπίτι δεν μπορούμε να δούμε αναφερόμενος στα Χριστούγεννα και ενώ το δεύτερο lockdown λόγω της αύξησης στα κρούσματα από τον κορονοϊό είναι σε εξέλιξη.\nΜυρίζει παράταση του lockdown. Ο Πέτσας προαναγγέλλει Χριστούγεννα χωρίς κάλαντα Reviewed by meteoravoice on Κυριακή, Νοεμβρίου 15, 2020 Rating: 5


Η πίεση του αίματος ή αρτηριακή πίεση είναι η πίεση που εξασκεί το αίμα σε κάθε μονάδα επιφάνειας του αγγειακού τοιχώματος. Η αρτηριακή πίεση εκφράζεται σε mmHg.\nΗ ροή του αίματος (F) μέσα από ένα αγγείο που υπακούει το νόμο του Ohm (F= ΔP / R) καθορίζεται από δύο παράγοντες :\nα) τη διαφορά πίεσης (ΔP) ανάμεσα στα δύο άκρα του αγγείου και\nβ) την παρεμπόδιση της ροής του αίματος μέσα από το αγγείο που λέγεται αγγειακή αντίσταση (R). Η αρτηριακή πίεση διακρίνεται στη :\nΔιαστολική (Μικρή): Είναι η πίεση του αίματος όταν η καρδιά διαστέλλεται, έτσι ώστε να γεμίσει με αίμα, το οποίο στο επόμενο στάδιο (συστολή) θα το εξωθήσει στα αγγεία. Το φυσιολογικό όριό της είναι τα 90 mmHg (ή 9). Υπέρταση σημαίνει αύξηση της συστολικής ή διαστολικής αρτηριακής πίεσης για μεγάλο χρονικό διάστημα ακόμα και όταν είμαστε ήρεμοι, ακόμη και όταν κοιμόμαστε.\nΗ μέτρηση της αρτηριακής πίεσης μπορεί να γίνει είτε σε καθιστική είτε σε ύπτια θέση. Ο χώρος τον οποίο γίνεται η μέτρηση της αρτηριακής πίεσης πρέπει να είναι ήσυχος και να έχει κανονική θερμοκρασία. Ο ασθενής πρέπει να είναι τελείως ήρεμος.\nΤην πρώτη φορά θα πρέπει η μέτρηση της αρτηριακής πίεσης να γίνεται και στα δύο άκρα και να σημειώνεται η τυχόν διαφορά μεταξύ των δυο άκρων η οποία δεν πρέπει να είναι περισσότερη από 20 χιλιοστά. Η πίεση στα πόδια συνήθως είναι μεγαλύτερη απ' τα χέρια κατά 20-40 χιλιοστά. Η μέτρηση της πίεσης θα πρέπει να επαναλαμβάνεται 2-3 φορές και να λαμβάνεται υπόψιν η 2η ή 3η φορά.\nAίτια Αρτηριακής υπέρτασης (ΑΥ)\nΣτο 95% των περιπτώσεων δεν ανευρίσκεται αιτία και η πίεση ονομάζεται πρωτοπαθής η ιδιοπαθής αρτηριακή υπέρταση και για την εμφάνισή της ενοχοποιούνται κληρονομικοί και περιβαλλοντολογικοί παράγοντες. Οι υπόλοιπες περιπτώσεις, οφείλονται σε συγκεκριμένη αίτια, τα οποία εάν διορθωθούν η υπέρταση υποχωρεί. Σε αυτή τη περίπτωση η αρτηριακή υπέρταση ονομάζεται δευτεροπαθής.\nΣτους ενηλίκους υπερτασικούς η συχνότητα της δευτεροπαθούς υπέρτασης δεν ξεπερνά το 5%. Συχνότερα αίτια είναι η χρόνια νεφροπάθεια, η άπνοια ύπνου και η αθηρωματική στένωση της νεφρικής αρτηρίας. Άλλα αίτια όπως ο πρωτοπαθής αλδοστερονισμός, το φαιοχρωμοκύττωμα , το σύνδρομο Cushing και η στένωση του ισθμού της αορτής είναι σπάνια. Το ιστορικό, η κλινική εξέταση και οι απλές εργαστηριακές εξετάσεις μπορεί να θέσουν υπόνοια δευτεροπαθούς υπέρτασης. Πολύ αυξημένη αρτηριακή πίεση, αιφνίδια εμφάνιση της υπέρτασης και ανθεκτική υπέρταση μπορεί επίσης να υποκρύπτουν δευτεροπαθή υπέρταση. Έλεγχος για δευτεροπαθή υπέρταση χρειάζεται μόνο σε λίγες επιλεγμένες περιπτώσεις. Ο έλεγχος αυτός μπορεί να είναι πολύπλοκος και δαπανηρός και να συνεπάγεται ταλαιπωρία για τον άρρωστο. Για το λόγο αυτό πρέπει να εφαρμόζεται μόνο από ειδικούς.\nΔιάγνωση της ΑΥ\nΗ αυξημένη αρτηριακή πίεση σπάνια προκαλεί συμπτώματα.\nΤα συμπτώματα, όταν υπάρχουν, οφείλονται στις βλάβες των οργάνων-στόχων που συνήθως επέρχονται μετά από πολλά χρόνια. Επομένως, η διάγνωση της υπέρτασης βασίζεται αποκλειστικά στη μέτρηση της αρτηριακής πίεσης. Επειδή, τόσο στα φυσιολογικά όσο και στα υπερτασικά άτομα, η αρτηριακή πίεση παρουσιάζει μεγάλη μεταβλητότητα, για τη διάγνωση της υπέρτασης πρέπει να προσδιοριστεί η “συνήθης” αρτηριακή πίεση του ατόμου, πράγμα που απαιτεί την τήρηση ορισμένων κανόνων.\nΟ εξεταζόμενος κάθεται ήρεμος για λίγα λεπτά με το βραχίονα υποστηριζόμενο και την περιχειρίδα τοποθετημένη στο ύψος της καρδιάς και στη συνέχεια γίνονται 2-3 μετρήσεις με μεσοδιάστημα 1 λεπτού. Η αποσυμπίεση της περιχειρίδας γίνεται με ρυθμό 2 mmHg ανά δευτερόλεπτο. Ως συστολική πίεση καταγράφεται το σημείο εμφάνισης των ρυθμικών ήχων (ήχος I) και ως διαστολική το σημείο εξαφάνισής τους (ήχος V). Σε περιπτώσεις όπου ο ρυθμικός ήχος ακούγεται μέχρι το 0 mmHg, για τον προσδιορισμό της διαστολικής πίεσης χρησιμοποιείται το σημείο εξσθένισης των ήχων (ήχος IV, συχνό στην εγκυμοσύνη, τα παιδιά και τις μεγάλες ηλικίες). Σε άτομα υπό θεραπεία γίνεται μέτρηση και σε όρθια θέση (ιδίως στους διαβητικούς και τους ηλικιωμένους) για το ενδεχόμενο ορθοστατικής υπότασης.\nAρτηριακή Υπέρταση στο πλείστο των περιπτώσεων διαγιγνώσκεται σε τυχαία μέτρηση της πίεσης και συνήθως δεν υπάρχουν συμπτώματα ή δεν είναι χαρακτηριστικά . Μια επιμένουσα κεφαλαλγία ή κάποιες αρρυθμίες μπορεί να αποκαλύψουν την πάθηση.\nΜία πίεση που παραμένει διαρκώς υψηλή αργά ή γρήγορα θα έχει σοβαρές επιπτώσεις και ανεπανόρθωτες βλάβες σε πολλά όργανα του ανθρώπου, τα λεγόμενα «όργανα στόχοι», που έχουν ζωτική σημασία στην αρμονική λειτουργία του οργανισμού.\nΠροσβολή της α) καρδιάς οδηγεί σε υπερτροφία, έμφραγμα μυοκαρδίου, αρρυθμίες, β) του εγκεφάλου οδηγεί σε αρτηριοσκλήρυνση, αιμορραγία, εγκεφαλικά επεισόδια, γ)των νεφρών οδηγεί σε νεφρική ανεπάρκεια, δ) των οφθαλμών σε αιμορραγίες, απώλεια της όρασης, ε) των αρτηριών σε αρτηριοσκλήρυνση, ανευρύσματα.\nΠέρα όμως από τις παραπάνω βλάβες που εγκαθίστανται σιγά-σιγά με τη πάροδο των ετών δεν πρέπει να ξεχνάμε και τις υπερτασικές κρίσεις, δηλαδή απότομες αυξήσεις της πίεσης σε πολύ υψηλά επίπεδα, οι οποίες μερικές φορές επιφέρουν μοιραία αποτελέσματα.\nΘεραπεία της ΑΥ\nΗ απόφαση για έναρξη φαρμακευτικής θεραπείας λαμβάνεται σε συνάρτηση με το επίπεδο του συνολικού καρδιαγγειακού κινδύνου που διατρέχει ο συγκεκριμένος ασθενής .\nΣυνεπώς, για κάθε στάδιο υπέρτασης η απόφαση για παρέμβαση καθορίζεται από το αν ο συνολικός καρδιαγγειακός κίνδυνος είναι μικρός, μέτριος ή μεγάλος . Όπως σε κάθε νόσημα αγνώστου αιτίας έτσι και στην ιδιοπαθή υπέρταση, η οποία είναι επίσης αγνώστου αιτίας προσπαθούμε να παρέμβουμε με φάρμακα στους διάφορους μηχανισμούς, που υποτίθεται ότι προκαλούν υπέρταση ή τέλος πάντων απορυθμίζουν τον άγνωστο ακόμα μηχανισμό της αρτηριακής πίεσης. Κάνοντας αναγωγή των δημογραφικών και κλινικών χαρακτηριστικών των ασθενών και λαμβάνοντας υπ' όψη τους διάφορους συνυπάρχοντες παράγοντες κινδύνου καθώς και τις συνυπάρχουσες παθήσεις, πρέπει η θεραπευτική αγωγή να προσαρμόζεται στις απαιτήσεις του κάθε ασθενούς, ώστε να αυξηθεί η αποτελεσματικότητα των χρησιμοποιουμένων θεραπευτικών μεθόδων αλλά και να μειωθούν οι οποιεσδήποτε ανεπιθύμητες ενέργειες. Άλλωστε η επίδραση της θεραπείας στην ποιότητα της ζωής των ασθενών είναι μία παράμετρος, η οποία πρέπει να παρακολουθείται στα άτομα κάθε ηλικίας, γιατί η ποιότητα ζωής είναι εξίσου σημαντική με την προσθήκη χρόνων στη ζωή. Επομένως ο αντικειμενικός στόχος της αντιυπερτασικής αγωγής θα πρέπει να είναι από το ένα μέρος η αύξηση της επιβίωσης των υπερτασικών και από το άλλο η ταυτόχρονη διατήρηση όσο το δυνατόν καλύτερης ποιότητας ζωής.\nΓια να είναι αποτελεσματική η αντιυπερτασική θεραπεία πρέπει να ακολουθεί κάποιους κανόνες για τους οποίους οι ασθενείς πρέπει να ενημερώνονται από το θεράποντα γιατρό. Με την έναρξη της θεραπείας ο γιατρός πρέπει να καθορίσει την πίεση-στόχο που πρέπει να επιτύχει με τη θεραπεία.\nΗ αποτελεσματικότητα κάθε παρέμβασης αξιολογείται συνήθως μετά από ένα μήνα σταθερής θεραπείας. Αν η ανταπόκριση της πίεσης είναι μικρή ή παρατηρούνται ανεπιθύμητες ενέργειες προτείνεται αντικατάσταση με φάρμακο άλλης κατηγορίας. Στις περισσότερες περιπτώσεις υπάρχει καλή ανταπόκριση αλλά η πίεση παραμένει πάνω από το στόχο, οπότε προτείνεται προσθήκη άλλων φαρμάκων μέχρι να επιτευχθεί ο θεραπευτικός στόχος. Προτιμώνται φάρμακα μακράς διάρκειας δράσης ώστε η χορήγηση τους να γίνεται μόνο μία φορά την ημέρα.\nΜη φαρμακευτικά (επικουρικά) μέσα αντιμετώπισης της ΑΥ\n1. Περιορισμός του σωματικού βάρους: Το αποτελεσματικότερο μη φαρμακευτικό μέσο για τη μείωση της πίεσης είναι η ελάττωση του σωματικού βάρους στους υπέρβαρους υπερτασικούς. Ακόμα και μικρή μείωση του βάρους (5 kg) μπορεί να βοηθήσει στη μείωση της πίεσης και στη βελτίωση άλλων παραγόντων κινδύνου (δυσλιπιδαιμία, διαβήτης). Χρειάζεται δίαιτα λίγων θερμίδων μέχρι που ν' αποκτήσει κανείς το κανονικό βάρος που πρέπει να έχει.\n2. Υγιεινό διαιτολόγιο δίαιτα (με φρούτα, λαχανικά και γαλακτοκομικά χωρίς λίπη ώστε να είναι πλούσια σε κάλιο και ασβέστιο), ο περιορισμός της κατανάλωσης αλκοόλ (το πολύ 2-3 ποτά την ημέρα για τους άνδρες και 1-2 για τις γυναίκες) και η σωματική άσκηση.\n3. Περιορισμός του άλατος: Θα πρέπει να αποφεύγουν την προσθήκη άλατος στο μαγείρεμα του φαγητού ή στο τραπέζι. Θα πρέπει να λαμβάνουν περισσότερες φυτικές τροφές που περιέχουν μικρή ποσότητα νατρίου και υψηλότερη ποσότητα καλίου. Επίσης θα πρέπει να αποφεύγονται τελείως οι έτοιμες τροφές ιδίως οι κονσέρβες και τα αλατισμένα τρόφιμα οποιασδήποτε προελεύσεως.\n4. Άσκηση: Η συστηματική καθημερινή άσκηση μπορεί να μειώσει την πίεση κατά 5 - 10 χιλιοστά. Αυτή περιλαμβάνει το ήπιο τρέξιμο το κολύμπι το ποδήλατο και τις διάφορες γυμναστικές ασκήσεις. Θα πρέπει ν' αποφεύγεται η άρση βαρών και η χρήση οργάνων δημιουργίας μυών διότι αυτό μπορεί να οδηγήσει σε μεγάλες και απότομες αυξήσεις της αρτηριακής πίεσης ιδιαίτερα επικίνδυνο στους υπερτασικούς ασθενείς.\n5. Διακοπή του καπνίσματος, διότι μαζί με την πίεση αποτελεί σημαντικό παράγοντα κινδύνου καρδιοαγγειακών επεισοδίων. Παρ' ότι το κάπνισμα επηρεάζει ελάχιστα την αρτηριακή πίεση, η διακοπή του αποτελεί τον πρώτο στόχο για τους υπερτασικούς καπνιστές, αφού αποτελεί εξίσου σημαντικό - και σε μερικές περιπτώσεις σημαντικότερο - παράγοντα κινδύνου καρδιοαγγειακών επεισοδίων.\nΕάν τώρα παρ' όλα αυτά η αρτηριακή πίεση ξεπερνά τα επιτρεπτά όρια τότε θα πρέπει αυτοί οι ασθενείς να υποβάλλονται σε φαρμακευτική θεραπεία. Η έναρξη της φαρμακευτικής αγωγής εξαρτάται από το στάδιο της υπέρτασης και από τις επιπτώσεις που έχει η υπέρταση στα διάφορα όργανα. Ο ασθενής θα πρέπει να συμμορφώνεται με τις υποδείξεις του γιατρού και να μη μεταβάλει ούτε την ποσότητα των φαρμάκων ούτε τις ώρες που έχει προσδιορίσει ο γιατρός χωρίς προηγουμένως να τον ενημερώσει.


Άγνωστες ιστορίες: η γιούροσταρ που πήγε στα δικαστήρια για να ακυρώσει το τραγούδι της! - InfeGreece\nΔύο φορές υποψήφια σε βελγικούς τελικούς\nΗ Micha Marah (Aldegonda Leppens) γεννήθηκε το 1953 κι έγινε σταρ ήδη από τα εφηβικά της χρόνια. Έγινε διάσημη, όταν ήρθε 4η στη βελγική επιλογή του 1971, με το Tamboerke (#13 στο φλαμανδικό τοπ). Δύο χρόνια μετά ήρθε 5η μαζί με το γκρουπ The Pebbles και το ‘t is over, αλλά και 7η μόνη της με το Kom bij mij. Ακολούθησε τουρνέ στη χώρα, ενώ παράλληλα έγινε ραδιοφωνική παραγωγός.\nΟ εθνικός τελικός του 1979\nΤο 1979 είχαν προκριθεί έξι τραγούδια, τα οποία ερμήνευσε όλα η ίδια. Αρχικά έγιναν τέσσερεις ημιτελικοί. Κάθε εβδομάδα αποκλειόταν και ένα τραγούδι. Στον τελικό, όπου είχαν μείνει μόνο τρία τραγούδια ψήφισαν ειδικοί: πρώην γιούροσταρ και άνθρωποι των ΜΜΕ. Σε όλους τους γύρους κέρδιζε με άνεση το τραγούδι Comment ça va?, με το οποίο είχε ενθουσιαστεί το κοινό. Ξαφνικά στον τελικό κέρδισε το Hey Nana, προκαλώντας γενική δυσαρέσκεια.\nΗ πληροφορία για αντιγραφή από το Auntie\nΗ ίδια η καλλιτέχνιδα απεχθανόταν το Hey Nana, οι αφελείς και παιδικοί στίχοι του οποίου έχουν κατηγορηθεί κατά κόρον. Σαν να μην έφτανε αυτό, η Sandra Reemer, εκπρόσωπος της Ολλανδίας την ίδια χρονιά, της είπε ότι ήταν αντιγραφή του hit του 1972 Auntie (Η θείτσα). Το συγκεκριμένο ηχογραφήθηκε, κατόπιν πρόσκλησης, από διεθνείς καλλιτέχνες έξι χωρών (Sandra-NL 72, 76, 79 & Andres-NL 72, Vicky Leandros-LUX 67, 72, Demis Roussos, Enrico Macias, Alice Babs-SWE 58, Hildegard Knef), για να εορταστούν τα 50 χρόνια του BBC. Η σύνθεση είναι του Ολλανδού Hans van Hemert (συνθέτης NL 72, 74, 76). Δεν είναι ξεκάθαρο γιατί το BBC πήρε αυτό το παρατσούκλι. Η πιθανότερη ερμηνεία το συνδέει με την έκφραση “Auntie knows better” (Η θείτσα ξέρει καλύτερα), όταν το BBC κώφευε προκλητικά σε κάθε είδους κριτική. Το τραγούδι έγινε επιτυχία στην Τουρκία ως Arkadaş Dur Bekle (σε διασκευή των Nilüfer-TUR 78, Tanju Okan & Modern Folk Üçlüsü-TUR 81) πήγε στο #4 των Ολλανδικών και το #5 των Ελληνικών charts, ενώ απέτυχε να μπει στα βρετανικά, διότι κατηγορήθηκε ως αντιγραφή του Those where the days της Mary Hopkin (UK 70). Ο κλέψας του κλέψαντος δηλαδή…\nΤο δικαστήριο και η αντικαταστάτρια χορωδός\nΤότε η Micha Marah έκανε το αδιανόητο: πήγε από μόνη της στο δικαστήριο, για να το αποκλείσει και να πει το Comment ça va (#7 στο φλαμανδικού τοπ, σε αντίθεση με το Hey Nana που δεν πούλησε καθόλου καλά). Το δικαστήριο όμως δεν προλάβαινε να αποφασίσει κι έτσι μετείχε στη Γιουροβίζιον, γνωρίζοντας ότι θα αποτύχει παταγωδώς και πράγματι ήρθε τελευταία. Ηχογράφησε το δεύτερο και το τρίτο τραγούδι, αλλά όχι τη συμμετοχή της, η οποία υπάρχει μόνο με τη φωνή του συνθέτη. Έχει ακουστεί ότι δεν την ήθελε η επιτροπή και γι’ αυτό της έδωσε επίτηδες αυτό το τραγούδι, για να την ρεζιλέψει. Ο συνθέτης του, Charles Dumoulin, διέδιδε ότι δεν ήθελε να ανέβει στη σκηνή, κάτι τέτοιο δεν μπορούσε βέβαια να γίνει, καθώς η Marah είχε συμβόλαιο με το κανάλι BRT. Φημολογείται, λοιπό, πως είχε ετοιμάσει ως αντικαταστάτριά της τη Nancy Dee, μια από τις κοπέλες στα φωνητικά.\nΠαρά το στραπάτσο, η καριέρα της απογειώθηκε. Βρήκε ένα νέο έρωτα στην Ιρλανδία, πήγε εκεί και τραγούδησε κέλτικα τραγούδια. Παράλληλα έβγαλε δίσκους με παιδικά τραγούδια, συνέχισε ως ραδιοφωνική παραγωγός, ενώ κατά καιρούς παρουσίασε προγράμματα στην τηλεόραση ή ήταν μέλος του πάνελ. Στο ενδιάμεσο έκανε μια γιουροδιασκευή: τη συμμετοχή της Γερμανίας του 1970 Wunder gibt es immer wieder με την Katja Ebstein, με τίτλο Waarom ging jij naar die ander. Εδώ και χρόνια είναι μάνατζερ της γιουρονικήτριας Sandra Kim (BEL 86). Οι δυο τους μαζί με την Alana Dante δημιούργησαν τις Soul DivaZ. Πολλά τραγούδια της, στα Ολλανδικά ή τα Αγγλικά, έχουν διακριθεί στα βελγικά και τα ολλανδικά charts.\nfeatured, Specials, Βέλγιο\tAlice Babs, Charles Dumoulin, Demis Roussos, Enrico Macias, Eurovision 1979, Eurovision Belgium, Mary Hopkin, Micha Marah, Modern Folk Trio, Nilufer, Sandra & Andres, Vicky Leandros


***** ΞΕΝΟΔΟΧΕΊΑ PARK DEDEMAN BOSTANCI, ΚΩΝΣΤΑΝΤΙΝΟΎΠΟΛΗ *****\nDegirmenyolu Cad. No:39/B Bostanci Istanbul, Κωνσταντινούπολη, Τουρκία\nΤο υπέροχο Dedeman Bostanci Ξενοδοχείο βρίσκεται στην περιοχή Atasehir δίπλα σε στάδιο, κέντρα διασκέδασης και καφετέριες. Το Dedeman Bostanci Ξενοδοχείο καλωσορίζει τους επισκέπτες του σε δωμάτια για μη καπνιστές από το 2013.\nΤο Dedeman Bostanci Ξενοδοχείο βρίσκεται επίσης κοντά σε Florence Nightengale Museum, National Museum και Camlica Hill. Η κοντινή απόσταση σε στάση του λεωφορείου σας επιτρέπει να ανκαλύψετε Florence Nightingale Hospital και Παλάτι Τοπ Καπί χωρίς δυσκολίες.\nΤο Dedeman Bostanci Ξενοδοχείο προσφέρει 252 δωμάτια σε 18 ορόφους εξοπλισμένα με στερεοφωνικό σύστημα, ντουλάπι τροφίμων, τηλεόραση LCD, ντουλάπα και ασύρματο internet και φούρνο, παροχές για καφέ και τσάι και πλυντήριο πιάτων. Τα δωμάτια έχουν πολυτελή διακόσμηση και ιδιωτικά μπάνια με μπουρνούζια, σεσουάρ και ντους.\nΤο ξενοδοχείο διαθέτει λόμπι-εστιατόριο που σερβίρει πιάτα διεθνούς κουζίνας. Προσφέρονται αναζωογονητικά ποτά στο μπαρ που είναι στην ταράτσα.\nΟ πλησιέστερος σταθμός του μετρό είναι Bostanci, που απέχει 700 μέτρα από το ξενοδοχείο. Το ξενοδοχείο είναι περίπου 20 λεπτά οδικώς από το αεροδρόμιο Διεθνές Σαμπιχά Γκιοκτσέν, που απέχει 20 χλμ.\nΤο Dedeman Bostanci Ξενοδοχείο διαθέτει υπηρεσίες φαξ/φωτοτυπικού, αίθουσα συνεδριάσεων και παροχές για συμπόσιο για επαγγελματικές ανάγκες και προσφέρει υπηρεσία διανομής εφημερίδων, υπηρεσία ετοιμασίας δωματίου για ύπνο και στεγνοκαθαριστήριο.\nΤο Dedeman Bostanci Ξενοδοχείο επίσης έχει ειδική διατροφή, παιδικά κρεβατάκια και παιδική φροντίδα για ταξιδιώτες με παιδιά. Το ξενοδοχείο προσφέρει φίτνες κλαμπ και γυμναστήριο, όλα διαθέσιμα στο γυμναστήριο.\nΓια Μεγαλύτερα παιδιά/ενήλικες προσφέρεται επιπλέον κρεβάτι στην τιμή των EUR 10.80 ανά άτομο για διανυκτέρευση.\nΞενοδοχείο Sofitel Borghese 5*, Ρώμη - kράτηση τώρα;\nBed and Breakfast My Open, Παρίσι - kράτηση τώρα;\nBed and Breakfast New Design St Peter, Ρώμη - kράτηση τώρα;\nΞενοδοχείο La Pergola 3*, Φλωρεντία - kράτηση τώρα;\nΠανδοχείο Sweet - Rue Pierre Lescot, Παρίσι - kράτηση τώρα;\nΒίλα Pro Patria, Σπλιτ - kράτηση τώρα;\nΔιαμέρισμα & Deco Gracia, Βαρκελώνη - kράτηση τώρα;\nΔιαμέρισμα Alcam El Coll, Βαρκελώνη - kράτηση τώρα;\nΞενοδοχείο Hipotel Printania 2*, Παρίσι - kράτηση τώρα;\nΞενοδοχείο Parker 3*, Ρώμη - kράτηση τώρα;\nΞενοδοχείο Luciani 2*, Ρώμη - kράτηση τώρα;\nΞενοδοχείο Espana 3*, Ρώμη - kράτηση τώρα;\nΞενοδοχείο Hilton Opera 4*, Παρίσι - kράτηση τώρα;\nΠανδοχείο Comfort Greenspoint 2*, Χιούστον - kράτηση τώρα;\nBed and Breakfast Antiche Mura, Puegnago del Garda - kράτηση τώρα;\nBed and Breakfast The Verdo 3*, Μπλάκπουλ - kράτηση τώρα;\nΞενοδοχείο El Mouradi Club Selima 3*, Σούσα - kράτηση τώρα;\nΞενοδοχείο L'hotel Island South 4*, Χονγκ Κονγκ - kράτηση τώρα;\nΞενοδοχείο επιπλωμένων διαμερισμάτων Fokion Studios, Λακήθρα - kράτηση τώρα;\nΞενοδοχείο Art 4*, Αθήνα - kράτηση τώρα;\nΞενοδοχείο Kaspars, Ρίγα - kράτηση τώρα;


Συναντήσαμε τον Σάκη Λαμπερνάκη απόφοιτο του ICBS Thessaloniki Business College. Ο Σάκης είναι κάτοχος Β.Α. in Business Administration. Σήμερα ζει και εργάζεται στο Λονδίνο, είναι Area Manager σε μεγάλη Βρετανική Εταιρεία, στον κλάδο του Hospitality\nΚαταρχάς, θα ήθελα να σας ευχαριστήσω για την τιμή που μου κάνετε να εγκαινιάσω την νέα αυτήν προσπάθεια επανασύνδεσης των αποφοίτων του ICBS.\nΓεννήθηκα και μεγάλωσα στην Ορεστιάδα Έβρου και στα 18 υπέγραψα το πρώτο μου επαγγελματικό συμβόλαιο με την ομάδα της Ξάνθης, αφού ασχολούμουν από μικρός με το ποδόσφαιρο. Παράλληλα όμως με το ποδόσφαιρο με ενδιέφερε να σπουδάσω και μετά από έρευνα σε διάφορες σχολές, πήρα την απόφαση και επέλεξα να εγγραφώ στο ICBS. Ένα από τα βασικά κριτήρια για την επιλογή μου ήταν το κύρος και η φήμη που έχει το κολλέγιο ICBS. Τα θετικά σχόλια φίλων φοιτητών αλλά και αποφοίτων, συνέβαλλαν καταλυτικά στην απόφαση μου. Ένα ακόμη σημαντικό κριτήριο για την επιλογή μου, ήταν η εμπειρία των καθηγητών του ICBS. Έτσι λοιπόν επέλεξα να ακολουθήσω σπουδές στη Διοίκηση Επιχειρήσεων (BA in Business Administration).\nΑναφορικά με το τι σημαίνει το ICBS για μένα, θα μπορούσα να πω πολλά, αλλά θα πω 3 λέξεις. Το ICBS για μένα είναι ΓΝΩΣΗ-ΕΜΠΕΙΡΙΑ-ΑΝΑΓΝΩΡΙΣΗ.\nΑναμνήσεις από το ICBS…\nΟι αναμνήσεις είναι πολλές και θα χρειαστεί και δεύτερη συνάντηση για τις απαριθμήσω! Αυτό που θυμάμαι χαρακτηριστικά, είναι η μεταδοτικότητα των καθηγητών σε κάθε μάθημα ξεχωριστά. Όλοι οι καθηγητές είχαν τον δικό τους τρόπο να σε παρακινούν, για να έχεις ενδιαφέρον για το αντικείμενο. Επίσης πολλές όμορφες στιγμές και αστεία περιστατικά με φίλους στο κυλικείο, αναμνήσεις από καθηγητές, όπως τον κ. Μαλαβάκη με τον χαρακτηριστικό και πάντα αισιόδοξο τρόπο που βλέπει τη ζωή και φυσικά τη μέθοδο διδασκαλίας του, τον κ. Βαθιώτη με τον δικό του ήρεμο μεταδοτικό τρόπο διδασκαλίας και αρκετοί άλλοι στα 4 αυτά χρόνια που ήμουν στη σχολή.\nΕπιλέγοντας το ICBS κατάφερα να διευρύνω τις γνώσεις μου και να μάθω τεχνικές και προσεγγίσεις που στην πορεία κατάλαβα πόσο σημαντικά ήταν για την επαγγελματική μου σταδιοδρομία, όπως η διοίκηση προσωπικού, ο λογιστικός έλεγχος μιας εταιρίας και φυσικά η αναγκαιότητα του προγραμματισμού για την εργασία, αλλά και την προσωπική εξέλιξη. Επίσης πέραν της γνώσης, στο ICBS έμαθα να εργάζομαι ομαδικά καθώς τα περισσότερα projects ήταν ομαδικά. Έμαθα να συνεργάζομαι και να έχω ομαδικό πνεύμα κάτι που με βοήθησε σε όλη μου την επαγγελματική πορεία. Το motto μου, ένας για όλους και όλοι για έναν. Τελικά το ICBS μου έδωσε γνώσεις αλλά και ένα πτυχίο με διεθνή αναγνώριση και απήχηση.\nΜετά το τέλος των σπουδών μου, ξεκίνησα την επαγγελματική μου δραστηριότητα στον ασφαλιστικό κλάδο, παράλληλα με την επαγγελματική μου ενασχόληση με το ποδόσφαιρο. Μια νέα πρόταση συνεργασίας με Αγγλική ομάδα ποδοσφαίρου, με έκανε να πάρω την απόφαση μετεγκατάστασης. Εδώ και 6 χρόνια ζω στο Λονδίνο, μια πόλη που δίνει πολλές δυνατότητες και επαγγελματικές ευκαιρίες για εξέλιξη στον τομέα επιλογής του καθενός. Οι γνώσεις μου και το πτυχίο που πήρα από το ICBS, ήταν αυτά που μου έδωσαν το εισιτήριο, αρχικά για την πρόσληψη και στη συνέχεια για την εξέλιξη μου σε θέσεις ευθύνης.\nΣήμερα εργάζομαι σε μια εταιρία που δραστηριοποιείται στον τομέα του hospitality με 1.200 καταστήματα και 17.000 εργαζομένους, σε όλη την Μεγάλη Βρετανία. Η θέση μου είναι Αrea Μanager (περιφερειακός διευθυντής) στο δυτικό Λονδίνο και έχω υπό την επίβλεψή-καθοδήγησή μου, 20 καταστήματα και 380 εργαζομένους.\nΜερικές απο τις αρμοδιότητες μου είναι, να ελέγχω τον τρόπο λειτουργίας όλων των καταστημάτων, να κάνω συνεντεύξεις σε νέα ενδιαφερόμενα στελέχη για διοικητικές θέσεις στα καταστήματά μας, οργάνωση meetings για μηναίο και ετήσιο οικονομικό και λειτουργικό πλάνο. Πολλές υποχρεώσεις και διαρκές τρέξιμο όμως η ικανοποίηση μου είναι μεγάλη, αφού χρησιμοποιώ τις γνώσεις από τις σπουδές μου, αλλά και μέσα από την θέση ευθύνης που κατέχω εξελίσσομαι καθημερινά σε προσωπικό επίπεδο. Παράλληλα συνεχίζω την ενασχόληση μου με τον ασφαλιστικό κλάδο, παρέχοντας συμβουλευτικές υπηρεσίες στην οικογενειακή επιχείρηση στην Ελλάδα, καθώς εδώ γεννιούνται νέες ιδέες και σε σύντομο χρονικό διάστημα θα είμαστε έτοιμοι να μεταφέρουμε τεχνογνωσία στην Ελλάδα.\nΤο επαγγελματικό μέλλον….\nΣε επαγγελματικό επίπεδο προσπαθώ να εξελίσσομαι καθημερινά και να μαθαίνω καινούργια πράγματα καθώς η χώρα αλλά και η πόλη στην οποία ζω και εργάζομαι, δίνουν πολλές δυνατότητες. Η Ελλάδα είναι πάντα στο μυαλό μου, λόγω οικογένειας, φίλων και καιρού και εφόσον υπάρξει το κατάλληλο timing θα ήθελα να επιστρέψω.\nΗ συμβουλή μου στους φοιτητές του ICBS…\nΝα εκμεταλλευτούν στο έπακρο τη γνώση που παίρνουν από τους καθηγητές του ICBS. Κανένα μάθημα δεν είναι λιγότερο σημαντικό, κάτι το οποίο κατάλαβα κι εγώ αργότερα στην επαγγελματική σταδιοδρομία. Μπορώ να πω με βεβαιότητα ότι οτιδήποτε έμαθα στο ICBS, το έχω χρησιμοποιήσει στη δουλειά μου. Οι νυν φοιτητές, αλλά φυσικά και όλοι οι απόφοιτοι θα πρέπει να αισθανόμαστε τυχεροί που είμασταστε κομμάτι της ICBS


Η σφαγή του Αγίου Βαλεντίνου που σόκαρε ακόμα και τους γκάνγκστερς. Οι ερωτευμένοι γιόρταζαν και οι άνδρες του Αλ Καπόνε γάζωναν με σφαίρες τους ανταγωνιστές του... - ANEMOS RADIO\nΗ σφαγή του Αγίου Βαλεντίνου που σόκαρε ακόμα και τους γκάνγκστερς. Οι ερωτευμένοι γιόρταζαν και οι άνδρες του Αλ Καπόνε γάζωναν με σφαίρες τους ανταγωνιστές του...\nΤην περίοδο της ποτοαπαγόρευσης στην Αμερική, το ποτό είχε μεγαλύτερη αξία κι απ’ το χρυσάφι. Πριν όμως φτάσει το φορτηγό, έκαναν ξαφνική έφοδο οι αστυνομικοί. Έστησαν τα μέλη της συμμορίας στον τοίχο και άρχισαν να τους ψάχνουν. Τότε, στην είσοδο εμφανίστηκαν δύο άλλοι άνδρες, ντυμένοι με πολιτικά και οπλισμένοι με τα περιβόητα πολυβόλα “Thompson”. Αυτό το εύχρηστο και ελαφρύ όπλο είχε γίνει ανάρπαστο ανάμεσα στους γκάνγκστερ, καθώς μπορούσε να ρίξει περισσότερες από 100 σφαίρες το λεπτό και να “καθαρίσει” κάθε εμπόδιο. Οι άγνωστοι οπλοφόροι άνοιξαν πυρ εναντίον των ανδρών που στέκονταν ανυποψίαστοι κοιτώντας τον τοίχο. Τους γάζωσαν. Αργότερα, η αστυνομία υπολόγισε ότι χρησιμοποιήθηκαν περισσότερες από 200 σφαίρες, ενώ 100 από αυτές βρήκαν τον στόχο τους. Την αποκάλεσαν “σφαγή του Αγίου Βαλεντίνου”. Αν και ποτέ δεν αποδείχτηκε, όλοι ήξεραν ότι από πίσω κρυβόταν ο κακοποιός Αλ Καπόνε...\nΟι τοίχοι και το πάτωμα είχαν γεμίσει αίματα. Ορισμένα πτώματα είχαν σχεδόν κοπεί στη μέση. Η επίθεση ήταν τόσο άγρια που συγκλόνισε ακόμα και τους σκληροτράχηλους γκάνγκστερ του Σικάγο...\nΟι αστυνομικοί έκαναν αναπαράσταση της επίθεσης...\nΤο 1929 στο Σικάγο κυριαρχούσαν δύο συμμορίες, η “Νότια Πλευρά” του Αλ Καπόνε και η “Βόρεια Πλευρά” του Μπαγκς Μαρόν. Τα ονόματα των συμμοριών προέρχονταν από τις περιοχές της πόλης που ήλεγχαν. Ανταγωνίζονταν στα πάντα. Αλκοόλ, τζόγο, πορνεία και “λάδωμα” πολιτικών. Οι σχέσεις τους δεν ήταν ποτέ ιδιαίτερα θερμές, αλλά από το 1925 η ένταση είχε ξεπεράσει κάθε προηγούμενο....\nΟι εκτελεστές των “Νοτίων” σκότωσαν τον αρχηγό των “Βορείων” μέσα στο ανθοπωλείο του. Ο Καπόνε και ο Τόριο, αν και βρίσκονταν πίσω από το έγκλημα, παραβρέθηκαν κανονικά στην κηδεία του....\nΤον Ιανουάριο του 1925 οι Βόρειοι αντεπιτέθηκαν. Έκοψαν την πορεία του αυτοκινήτου του Αλ Καπόνε και πυροβολούσαν μέχρι που γέμισε τρύπες. Ως εκ θαύματος, ο Καπόνε βγήκε αλώβητος και αμέσως παρήγγειλε την περίφημη κάντιλακ, ενισχυμένη με αλεξίσφαιρα τζάμια και πόρτες – αργότερα χρησιμοποιήθηκε από τον πρόεδρο Ρούσβελτ. Δύο εβδομάδες αργότερα, δέχθηκε επίθεση και ο Τζόνι Τόριο. Και αυτός επέζησε, αλλά ταράχτηκε τόσο που αποφάσισε να συνταξιοδοτηθεί. Παρέδωσε την αρχηγία της συμμορίας στον 26χρονο Καπόνε και έφυγε για διακοπές στην Ευρώπη...\nΕν τω μεταξύ, στη «Βόρεια Πλευρά», τον Ο’ Μπανιον διαδέχτηκε ο Χάιμι Βάις, ο οποίος είχε διατάξει τις εκτελέσεις των Καπόνε και Τόριο. Ο Βάις δεν κατάφερε να τους εξολοθρεύσει, αλλά ο Καπόνε ήταν πιο αποτελεσματικός. Οι εκτελεστές του σκότωσαν τον Βάις τον Οκτώβριο του 1926, αφήνοντας κενή τη θέση του αρχηγού για ακόμα μία φορά. Πήρε τα ηνία ο Βίνσεντ Ντρούτσι, ο οποίος πέθανε έξι μήνες αργότερα, στο πίσω κάθισμα περιπολικού. Τον πυροβόλησε όχι κάποιος γκάνγκστερ, αλλά ο αστυνομικός που τον συνέλαβε.\nΣτις 5 Σεπτεμβρίου του 1928, ο Μαλόν σκότωσε τον στενό φίλο του Καπόνε, Τόνι Λομπάρντο. Αυτή ήταν η δολοφονία που ξεχείλισε το ποτήρι. Ο Καπόνε αποφάσισε να ξεμπερδέψει μια και καλή με τους Βόρειους. Θα οργάνωνε τη μαζικότερη εκτέλεση στην ιστορία του Σικάγο. ...\nΤρεις εβδομάδες πριν από τη γιορτή των ερωτευμένων, οι άντρες του Καπόνε νοίκιασαν δωμάτια στο ξενοδοχείο απέναντι από την αποθήκη στην οποία συγκεντρωνόταν η ηγεσία των Βορείων. Παρακολουθούσαν την κίνηση στο δρόμο, τις ώρες άφιξης και αποχώρησης των Βορείων, πότε ερχόταν ο Μπαγκς Μοράν. Ο Καπόνε προσέλαβε δύο νέους εκτελεστές, που δεν ήταν γνωστοί στο Σικάγο ώστε να μην συνδεθεί η δολοφονία με εκείνον. Στις 13 Φεβρουαρίου, ένας απ’ τους άντρες του τηλεφώνησε στον Μοράν και προσποιούμενος κάποιον άγνωστο λαθρέμπορο, του είπε ότι έψαχνε αγοραστή για μια μεγάλη ποσότητα, πολύ φτηνής μπύρας. Ήταν μία πρόταση την οποία ο Μοράν δεν μπόρεσε να αρνηθεί...\nΤο επόμενο πρωί στην αποθήκη περίμεναν επτά άνδρες του. Οι εκτελεστές Πιτ και Φρανκ Γκούζενμπεργκ, ο μηχανικός Τζον Μέι, ο υπεύθυνος των επιχειρήσεων της συμμορίας Άνταμ Χάιρ, ο εκτελεστής Τζέιμς Κλαρκ, ο συνεργάτης των Βορείων Άλμπερτ Γουέινσανκ και ο γιατρός Ράινχαρτ Σουίμερ, ο οποίος διατηρούσε μόνο φιλικές σχέσεις με τη συμμορία. Τελευταίος έφτασε ο Γουέινσανκ, ο οποίος έμοιαζε πολύ με τον Μοράν και φορούσε το ίδιο παλτό. Όταν τον είδαν οι άντρες του Καπόνε, νόμισαν ότι ήταν ο αρχηγός των Βορείων και έδωσαν το σήμα εκκίνησης. Ο Μοράν όμως έφτασε στην αποθήκη αφού οι αστυνομικοί είχαν κάνει την έφοδό τους και προσπέρασε το κτίριο, χωρίς να σταματήσει καθόλου. Λίγα λεπτά αργότερα, η αποθήκη είχε πλημμυρίσει με αίμα και πολλά απ’ τα σημαντικότερα στελέχη της συμμορίας ήταν νεκρά...\nΗ σφαγή ήταν στα πρωτοσέλιδα των εφημερίδων για μήνες. Η πρωτοφανής αγριότητά τους τρόμαξε ακόμα και τους γκάνγκστερ...\nΗ έρευνα της αστυνομίας δεν κατέληξε πουθενά. Ο Καπόνε έλειπε στη Φλόριντα όταν έγινε η επίθεση και δεν υπήρχε κανένα στοιχείο που να τον συνέδεε με αυτή. Η συμμορία της «Βόρειας Πλευράς» δεν κατάφερε ποτέ να ορθοποδήσει. Ο Μοράν κατέληξε στη φυλακή για παραχάραξη και ο Καπόνε, έχοντας εξολοθρεύσει όλους τους αντιπάλους του, έγινε ο αδιαμφισβήτητος “βασιλιάς” του Σικάγο....


Μεγαλώνει η λίστα των θυμάτων του κορωνοϊού! Στους 190 οι νεκροί στη χώρα μας! - Hub News\nΑρχική ΕΛΛΑΔΑ Μεγαλώνει η λίστα των θυμάτων του κορωνοϊού! Στους 190 οι νεκροί στη...\nΠροηγούμενο άρθροΕφιαλτική η Σύνοδος Κορυφής! Λήξη, χωρίς συμφωνία για το Ταμείο Ανάκαμψης!\nΕπόμενο άρθροΤεράστια απειλή για την Ελλάδα! Οι στρατιωτικές βάσεις της Τουρκίας σε Μισράτα – Αλ Ουατίγια και τα σκοτεινά σχέδια του Ερντογάν για ολόκληρη τη Λιβύη!